Kompak & Hebat! Bergerak Bebas Dengan UGREEN True Wireless Stereo Earphones & UGREEN 10,000mAh PD Power Bank

UGREEN merupakan jenama yang tidak asing bagi peminat setia aksesori di mana ia menawarkan pelbagai produk berkualiti termasuk kabel, power bank dengan sokongan pengecasan pantas dan banyak lagi. Paling menarik, produk keluaran UGREEN ditawarkan pada harga sangat kompetitif berbanding pelbagai pesaing lain.

Kini, UGREEN dilihat memperluaskan lagi penawaran produk mereka kepada pengguna dengan memperkenalkan fon telinga TWS (True Wireless Stereo) iaitu UGREEN True Wireless Stereo Earphones dan UGREEN 10,000mAh PD Power Bank.

Dengan rekaan fon kepala tanpa wayar minimalis yang kompak dengan kaedah pemakaian di dalam telinga – UGREEN True Wireless Stereo Earphones berupaya memberikan lebih kebebasan kepada pengguna aktif. Ia didatangkan dengan rekaan ergonomik menjadikan ia menawarkan pengalaman lebih baik dan memudahkan pengguna berasa selesa sekaligus dapat memenuhi citarasa ramai. Ia juga didatangkan dengan sejumlah ciri – ciri terkini yang menarik termasuk :

UGREEN True Wireless Stereo Earphones didatangkan dengan sokongan Bluetooth 5.0 bersama sokongan sambungan lebih stabil. Apabila disambungkan secara langsung ke peranti, ia berupaya menyampaikan bunyi Hi-Fi berkualiti tinggi – bunyi yang hebat dalam menyampaikan bunyi benar – benar meliputi persekitaran. Pemacu audio juga dinamik di mana berupaya menghasilkan keseimbangan audio yang optimum dengan kesan stereo terbaik, bass yang menarik dan suara tinggi halus – melaluinya pengguna dapat menikmati dinamik muzik dengan perincian yang penuh.

Ketahanan bateri menjadi faktor utama dalam yang mempengaruhi pengguna dalam pemilihan setiap peranti – UGREEN True Wireless Stereo Earphones dibekalkan dengan  tahap penggunaan kuasa yang rendah di mana ia boleh digunakan sehingga 3 jam dengan penggunaan tunggal. Fon kepala ini turut didatangkan dengan sarung pengecas – Hayat bateri boleh dipanjangkan lagi dengan penggunaan bersama sarung pengecas di mana aliran muzik dapat dinikmati sehingga 18 jam lamanya.

Untuk proses pengecasan semula, terdapat sokongan port micro USB pada bahagian bawah sarung pengecasan dan ia disambungkan menggunakan kabel tersedia. Pengguna juga boleh memeriksa status pengecasan mereka melalui penunjuk bateri.

Pemansangan pintar (auto pairing) pada UGREEN True Wireless Stereo Earphones membuatkan proses sambungan antara peranti terasa lancar. Fon kepala ini menampilkan sokongan kawalan jenis sesentuh yang membuatkannya nampak lebih praktikal. Melaluinya, pengguna boleh mengendali pelbagai fungsi dengan mudah seperti bermain muzik, mengawal panggilan masuk, mengaktifkan pembantu suara (Siri & Google Asisstant) dan banyak lagi.

Perhatian! Perhatian! Perhatian! Bagi yang berminat, UGREEN True Wireless Stereo Earphones ditawarkan pada harga RM199.99 dan boleh dibeli menerusi lama e-dagang Lazada. Lebih menarik, untuk tempoh terhad sahaja korang boleh dapatkan UGREEN True Wireless Stereo Earphones pada harga lebih rendah dengan kod baucar di Lazada dan Shopee yang sah – promosi sah sehingga 31 Januari 2019! Kupon diskaun RM10: Lazada  | Shopee.

Bercakap mengenai powerbank, perkara utama yang korang akan pilih adalah kapasiti simpanan. Betul atau tidak? Masakan tidak, apa guna beli powerbank mahal – mahal tetapi hanya boleh digunakan untuk beberapa kali sahaja. Kan? Jangan pening – pening, apa kata korang try UGREEN 10,000mAh PD Power Bank! Tapi, Apa yang menarik?

UGREEN 10,000mAh PD Power Bank dibina dengan berat badan yang ringan iaitu sekitar 206 gram bersama kapasiti yang besar iaitu 10,000mAh. Rekaan badan adalah berasaskan bahan plastik berkualiti tinggi bersama saiz yang kecil dan muat di dalam telapak tangan. Selain itu, ia didatangkan dengan dua port sambungan iaitu berasaskan USB-A dan juga USB-C (kedua-dua port menyokong pengecasan pantas bagi membolehkan peranti dicas dengan cepat).

Power indicator pada powerbank ini terbahagi kepada empat dot dan bercakap mengenai pengecasan semula, ia mengambil masa sekitar 3 jam – di mana 83% lebih pantas berbanding input USB piawaian standard! Bagi yang berminat, UGREEN 10,000mAh PD Power Bank ditawarkan pada harga RM79.99 (Harga asal : RM139.99) dan boleh dibeli menerusi beberapa saluran berbeza termasuk Lazada  | Shopee.


40 Kakitangan Maxis Berhad ‘Turun Padang’ Sertai Inisiatif ‘Green-Up’

Baru-baru ini, seramai 40 orang kakitangan Maxis Berhad bersama-sama turun padang ke Hutan Simpan Raja Musa, Selangor untuk menanam sebanyak 200 pokok dalam masa satu hari sebagai sebahagian daripada inisiatif, Maxis Green-Up .

Aktiviti penanaman pokok itu dianjurkan bertujuan membantu pemulihan tanah gambut yang rosak selain memupuk amalan hijau dalam kalangan para kakitangan syarikat telekomunikasi itu dalam usaha mengurangkan jejak karbon dunia.

Selain itu, menerusi aktiviti itu juga para kakitangan turut dapat memahami mengenai kepentingan memelihara dan melindungi khazanah alam serta mempelajari teknik yang betul untuk menanam pokok.

Selain aktiviti penanaman pokok, Maxis Green-Up turut memperkenalkan beberapa lagi aktiviti lain seperti ikrar untuk tidak menggunakan straw plastik, pengumpulan e-waste dan bengkel upcycling, di mana kakitangan diajar bagaimana untuk menukar bahan buangan menjadi barang buatan sendiri yang menarik.


Samsung Galaxy M30 Rasmi – Sokong 3 Kamera Utama + Bateri 5,000 mAh

Selepas memperkenalkan rangkaian untuk Siri Galaxy M menerusi kemunculan Galaxy M10 dan Galaxy M20, Samsung secara rasminya telah pun membawakan satu lagi pewaris baru untuk barisan yang sama iaitu Samsung Galaxy M30.

Samsung nampaknya membawa pewaris baru ini ke tahap yang lebih tinggi dengan penambahbaikan daripada beberapa sudut spesifikasi berbanding dua siri Galaxy M yang dilancarkan sebelum ini.

Galaxy M30 menampilkan skrin 6.4 inci FHD+ (2340 x 1080 piksel) Super AMOLED bersama paparan Infinity-U. Ia dijana cip Exynos 7904 dan didatangkan dalam dua varian – 4GB + 64GB & 6GB + 128GB. Terdapat ketersediaan slot kad microSD yang boleh dikembangkan sehingga 512GB.

Peranti ini menyokong tiga kamera utama dengan gabungan sensor 13MP + 5MP + 5MP dan kamera hadapan pula sebesar 16MP. Melengkapinya, bateri berkapasiti 5,000 mAh bersama pengecasan pantas.

Tersedia dalam dua pilihan warna iaitu Gradation Blue & Gradation Black, Galaxy M30 ditawarkan di pasaran India pada harga berikut :


Android 11 Beta Kini Tersedia Pada Siri OPPO Find X2

Bagi menguji Android 11 Beta, OPPO kini sudah menghadirkan Android 11 Beta pada siri OPPO Find X2.

Antara yang menjadi sorotan pada Android 11 adalah bahagian bahagian perbualan dan notifikasi yang tampil dengna Floating Bubles UI bagi aplikasi messaging.

Google juga memperketatkan perlindungan privasi dengan one time permission yang baharu dan pilihan auto restart .

Android 11 beta pada siri OPPO Find X2 akan tersedia berdasarkan ColorOS 7.2.


[ Tip ] Membuat Bayaran Tempat Letak Kereta So EZ!

Kalau anda pemandu di kawasan KL atau Selangor, mesti berasa terdesak sangat terutamanya sudah 30 minit mencari tempat parkir. Akhirnya terjumpa dan siap berhenti kereta di tempat parkir, mesin pembayaran pula yang buat hal.

Macam mana?! Aplikasi Boost adalah salah satu jalan penyelesaian, hanya perlu membuat bayaran melalui aplikasi ini maka anda boleh elakkan sebarang masalah mesin rosak, atau tidak cukup duit syiling.

Bayar Tempat Letak Kereta & Bil Utiliti Dengan Aplikasi Boost?!

Lebih-lebih lagi Boost akan mengingatkan anda sekiranya melebihi masa yang dibayar, di mana kemudahan ini tidak mungkin ada pada sistem tradisional.

1) Muat turun aplikasi Boost (Android / iOS)

2) Buka aplikasi Boost, tekan “Do More” dan pilih “Parking”.
3) Masukkan butiran kereta seperti nombor pendaftaran dan warna

4) Pilih lokasi tempat parkir
5) Pilih tempoh waktu letak kereta dan bayar

Pegawai penguatkuasa akan menyemak pembayaran anda melalui sistem mereka, jadi tidak perlu risau kereta kena saman.


Perlancaran realme AIOT Musim Ke 3 – JUalan Pertama realme Buds Q2 Pada 5 Mei Di Shopee Pada Harga RM79!!

realme Malaysia telah melancarkan rangkaian peranti Artificial Intelligence of Things (AIoT) terbarunya melalui siaran langsung di laman Facebook realme Malaysia.

Jenama Dare to Leap telah membawa sejumlah tujuh peranti untuk meningkatkan ekosistem pintar penggunanya pada Pelancaran Grand Musim 3 di Malaysia. Peminat diperkenalkan kepada realme Buds Q2, realme Buds Air 2 Neo, pembesar suara Bluetooth realme Cobble, realme Watch S Master Edition, realme Watch 2, realme Motion Activated Night Light dan realme Alkaline Battery.


Zon Perbandingan: HUAWEI Nova 5T VS HONOR 20 Pro VS Xiaomi Mi 9T Pro

HUAWEI  Nova 5T ini pastinya sebuah peranti yang terbaik dalam kelasnya. Dengan rekaan dan spesifikasi yang mantap membuatkan ia memacu ke hadapan. Di sini kami bandingkan peranti ini dengan HONOR 20 Pro dan Xiaomi Mi 9T bagi melihat sejauh mana kekuatan peranti ini.


Samsung Perkenalkan AR Emoji Daisy Duck Dan Goofy Untuk Galaxy S9 / S9+

Samsung hari ini melepaskan kemas kini khusus untuk AR Emoji pada peranti Galaxy S9 dan S9+. Samsung telah menambah watak didalam ciri AR Emoji dengan penambahan watak rakan-rakan Mickey Mouse, kali ini menampilkan Daisy Duck yang cantik dan Goofy yang kelakar.

Untuk menggunakan watak-watak berkenaan, pengguna perlu memuat turun kemas kini yang terbaharu menerusi bahagian kamera dengan pergi ke mod AR Emoji dan tekan ikon “+”, kemudian muat turun pek AR Emoji Mickey Mouse & Friends.

Samsung yang mempunyai hubungan kuat dengan Disney sebelum ini telah melepaskan watak animasi Incredibles 2 dan bercadang untuk memperkenalkan watak daripada Frozen dan Zootopia di masa akan datang. Dalam masa sama 18 Emoji baharu akan ditawarkan kepada pengguna tidak lama lagi.


Bye CyanogenMod, Hello Lineage Android

Kepincangan yang dihadapi CyanogenMod sudah diketahui umum sebelum ini. Pelbagai masalah timbul dan percanggahan pendapat di antara ahli komuniti, para developers dengan badan induk menyukarkan lagi kemandirian CyanogenMod. Akhirnya sistem operasi berkonsepkan komuniti ini diberhentikan operasinya.

Namun semangat CyanogenMod tidak akan berkubur begitu sahaja. Beberapa tonggak penting di dalam CyanogenMod sudah pun mula bergerak bagi menghidupkan semula dengan serta merta sistem operasi berkonsepkan komuniti ini yang akan dikenali sebagai Lineage Android.

Ketika artikel ini ditulis, ahli komuniti dan developers sedang bertungkus-lumus mengumpul sumber dan membangunkan platform untuk melancarkan Lineage Android. Pasti ramai yang bersedih dengan pengakhiran CyanogenMod, namun anda tidak perlu khuatir kerana kami rasakan ada sesuatu yang lebih menarik dan terbaik dari Lineage Android. Kita tunggu sehingga ianya dilancarkan kelak.


Acer Spin 1 – Komputer Riba Fleksibel Yang Ringan Dan Nipis

Selain daripada komputer riba permainan dan tablet, Acer juga tidak lupa untuk melancarkan komputer riba fleksibel terbaru dengan rekaan yang anggun menggunakan kerangka logam malah masih lagi mengekalkan ciri nipis dan ringan. Dengan berat 1.25 kilogram serta kenipisan hanya 14mm, ia mudah dibawa ke mana-mana tanpa membebankan anda.

Acer Spin 1 ini menerima cip pemproses Intel® Pentium atau Intel® Celeron dengan RAM sebanyak 4GB DDR3L dengan pilihan storan 32GB/64GB/128GB eMMC dan perisian Windows 10. Dari segi paparan, ia didatangkan dengan jenis IPS sudut lihat selebar 178 darjah pada skrin bersaiz 11.6 inci 1920 x 1080 HD penuh. Bateri yang dimuatkan pula dapat bertahan sehingga lapan jam dengan penggunaan yang normal.

Sambungan Internet lebih pantas melalui Intel Wireless-AC (802.11ac 2×2) berbanding teknologi tradisional 802.11n 2×2 ditambah dengan fungsi Bluetooth 4.0, satu bicu USB 3.1, satu bicu USB 2.0, satu bicu HDMI dan satu slot kad microSD. Selain itu, ia juga lengkap dengan ciri Acer BluelightShield yang dapat menghalang sinaran biru daripada memasuki mata. Sudut hiburan pula menggunakan Acer TrueHarmony pada speaker yang diletakkan pada kiri dan kanan peranti.

Acer Spin 1 dijual bermula USD329 (kira-kira RM1,408) di Amerika Syarikat pada bulan Julai nanti.


Super Mario Akan Berlari Di Android Pada 23 Mac Ini

Melalui akaun Twitter Nintendo of America, tarikh pelancaran permainan Super Mario Run untuk platform Android sudah pun diketahui. Pada Disember tahun lalu, permainan ini sudah dilancarkan buat pengguna iOS dan tidak lama lagi ia akan tiba pada peranti Android.

Menurut Nintendo of America, pada 23 Mac nanti, permainan klasik yang diberi nafas baru dan merupakan versi pertama yang dibawa ke peranti mudah alih. Jika anda tidak mahu terlepas untuk memuat turun permainan ini sebaik sahaja ia dilancarkan, anda boleh pra-daftar dan menerima notifikasi muat turun apabila Super Mario Run sudah bersedia untuk dimuat turun.


Apple iPhone 8 Dan iPhone 8 Plus (PRODUCT) RED Diperkenalkan

Apple hari ini memperkenalkan dua produk terbaharu iaitu iPhone 8 dan iPhone 8 Plus (PRODUCT) RED kepada umum. Pilihan warna merah edisi terhad ini bukan sesuatu yang sulung tetapi pernah dikeluarkan pada generasi iPhone sebelum ini. Kedua-dua peranti kini dikemaskan dengan kemasan panel gelas berwarna merah dan dipadankan dengan panel skrin depan berwarna hitam.

Nampaknya pihak Apple akur dengan permintaan orang ramai untuk menggunakan warna hitam menggantikan warna putih di bahagian depan, sekaligus menjadikan skrin iPhone 8 hampir tiada bezel. Tiada perubahan lain dibuat selain iPhone ini masih menawarkan saiz storan 64GB dan 256GB pada harga yang lebih kurang sama seperti model sedia ada di pasaran.

Buat masa ini tiada pengumuman mengenai ketersedian iPhone 8 dan iPhone 8 Plus (PRODUCT) RED untuk pasaran Malaysia. Dijangka peranti ini akan ditawarkan kepada pengguna di Malaysia dalam gelombang yang kedua.

Pihak Apple tidak mengeluarkan warna merah ini pada versi iPhone X, tetapi para pengguna boleh mendapatkan sarung pelindung kulit iPhone X (Leather Folio) atau aksesori tambahan untuk iPhone, iPad, dan Apple Watch termasuk fon kepala Beats Solo3, speaker Beats Pill+ yang kesemuanya berasaskan warna merah.

Seperti yang diketahui umum, (PRODUCT) RED merupakan sebahagian sokongan Apple dalam membantu pesakit-pesakit AIDS dan HIV dalam penyelidikan serta perubatan. Apple memaklumkan pada tahun 2006, mereka telah menyumbang sebanyak USD160 juta kepada Dana Antarabangsa melalui penjualan produk edisi merah ini.


OPPO Akan Memperkenalkan Teknologi Kamera “5X”

OPPO sedang bersiap sedia untuk memperkenalkan teknologi fotografi terbaru pada acara MWC yang akan berlangsung minggu hadapan.

OPPO menggunakan “5X” sebagai petunjuk kepada teknologi terbaru ini. Teori yang paling jelas dan masuk akal yang boleh dikaitkan dengan “5x” adalah fungsi zoom optik. OPPO telah bekerja selama setahun untuk membangunkan teknologi ini dan nampaknya mereka sudah bersedia untuk memperkenalkan teknologi ini kepada dunia.

Tunggu berita semasa dari kami untuk mengikuti perkembangan-pekembangan menarik sepanjang acara MWC 2017.


HUAWEI Nova 5i Pro Kini Rasmi- Hadir Dengan Sistem 4 Kamera Dan Dijual Pada Harga Bermula Dari RM1316

Jenama telefon pintar terkenal dunia HUAWEI tadi telah menambah 1 lagi peranti dalam keluara siri Nova. Peranti yang baru dilancarkan tadi dikenali sebagai HUAWEI Nova 5i Pro.

Tampil dengan saiz skrin yang baik iaitu 6.26 inci Full HD+ IPS LCD dengan rekaan skrin berlubang yang menempatkan kamera hadapan. Menariknya, ia dikuasakan oleh cipset Kirin 810. Dihadirkan aspek memori yang baik iaitu 6GB / 8GB RAM dan storan sebesar 128GB / 256GB. Ia turut menjalankan Android 9.0 Pie + EMUI 9.1.

Kamera dilihat sangat baik apabila hadir dengan 4 kamera pada bahagian belakang iaitu 48MP + 8MP + 2MP + 2MP. Melengkapi kecemerlangan aspek kamera adalah kamera hadapannya yang dihadirkan dengan 32MP. Kualiti gambar anda pastinya sangat cantik dan berkualiti.

Kapasiti bateri adalah sangat besar apabila ia dihadirkan dengan 4000mAh ( USB-C) dan disertakan dengan pengecasan pantas 22.5W. Pastinya ia mampu bertahan lama.

Lebih menarik, ia dihadirkan dengan GPU Turbo 3.0 bagi memberikan pengalaman gaming yang terbaik. Ia turut hadir dengan 3 pilihan warna iaitu Midnight Black, Aurora and Emerald Green.

Peranti ini boleh didapati dalam 3 varian:


Xiaomi Bakal Tampilkan Redmi 5 Dan Redmi 5 Plus

Xiaomi dikatakan akan mengumumkan model terbaru Xiaomi Redmi 5 dan Redmi 5 Plus pada 7 Disember ini dalam satu acara khas. Apa yang telah dikongsi oleh seorang wakil syarikat dari China ini ialah kedua-dua peranti akan hadir dengan empat pilihan warna dengan rekaan skrin hadapan hampir penuh.

Bagaimanapun, spesifikasi lebih lanjut masih lagi belum dikongsi bersama tetapi skrin depan akan mengikut trend semasa iaitu menggunakan paparan dengan nisbah 18:9. Fizikal luaran menggunakan kamera tunggal di belakang di samping pengimbas cap jari di bawah.

Buat masa ini, berkenaan tanda harga ia masih belum diketahui tetapi berkemungkinan Xiaomi akan menjualnya sekitar CNY1,000 iaitu sekitar RM614 untuk model asas 3GB RAM dan 32GB storan.


10 Tips Paling Best Pada Peranti HUAWEI!!! Anda Wajib Cuba!!!

HUAWEI ini kalau korang semua nak tau memang sebuah peranti yang sangat kreatif dan inovatif terutamanya dalam memudahkan penggunaan peranti oleh pengguna. Macam-macam sebenarnya yang kite boleh buat. Jom kita tengok 10 tips paling best peranti HUAWEI ini!!

Pastinya agak remeh untuk kita membuka telefon dahulu sebelum merakam gambar kan. Ambil masa juga tu. Kalau gambar yang ingin dirakam dengan segera pastinya terlepas jika anda terkebil-kebil mahu membuka kamera telefon. Justeru HUAWEI memudahkan kerja merakam gambar anda, hanya perlu tekan butang suara (volume down) dua kali dan terus buka aplikasi kamera dan gambar dirakam. Kan senang!!!

Kadang-kadang nak cari kontak yang penuh beratus-ratus nama, remeh laa. Tapi dengan HUAWEI anda tidak perlu risau. Hanya perlu tekan butang suara (volume down), kemudian sebut nama yang ingin dihubungi. Peranti akan mengesan nama yang disebut dan membuat panggilan secara automatik.

Kadangkala kita akan menggunakan 2 aplikasi dalam 1 masa, jadi agak sukar jika hanya 1 paparan aplikasi boleh dilaksanakan dalam 1 masa. Tapi dengan HUAWEI, anda boleh membuka dua aplikasi serentak.

Caranya mudah sahaja, swipe secara melintang dan paparan terus dibahagi kepada atas dan bawah. Anda boleh tetapkan saiz skrin dengan hanya menarik ke atas atau ke bawah.

Ada cara yang lebih mudah lagi, hanya menekan simbol petak di bahagian bawah dalam 3 saat. Tadaaa…

Screen shot kalau ikut cara tradisional, perlu tekan serentak butang kuasa dan suara. Agak susah juga. Sekarang tak perlu, hanya mengetuk skrin sebanyak 2 kali menggunakan knuckle (buku jari) dan terus boleh screen shot.

Kalau nak screen shot paparan yang panjang, mudah juga hanya ketuk (knuckle) sekali dan lukis huruf S di skrin. Secara automatik long screen shot akan dilaksanakan.

Anda juga boleh screen shot pada bahagian tertentu, hanya perlu ketuk skrin dan membuat bulatan pada ruangan tertentu, dengan pantas bahagian tersebut selesai di screen shot.

Terlalu banyak aplikasi dalam peranti? Malas untuk scroll dan mencari? Sekarang ada cara yang lebih pantas dan mudah untuk membuka aplikasi dalam sekelip mata.

Jadi hanya perlu melukis huruf yang ditetapkan sebelum dan secara automatik aplikasi tersebut akan terbuka. Begitu juga dengan aplikasi-aplikasi yang lain.

Anda tidak perlu lagi memuat turun aplikasi untuk screen recording. Apa yang perlu dilakukan? Hanya mengetuk skrin dua kali menggunakan dua jari, ia secara automatik akan melakukan screen recording. Ketuk dua kali lagi untuk menamatkan rakaman, mudah sahaja kan.

Anda pastinya pernah mengalami masalah sambungan WiFi ketika berada di kedai makan atau di mana-mana sahaja. Dengan adanya Wi-Fi+, anda dapat menukar WiFi atau mobile data secara automatik bergantung kepada internet mana yang lebih laju. Jadi anda tidak akan ada masalah ketika bermain game seperti mobile legend dan PUBG.

Anda juga boleh menyambung WiFi secara automatik apabila anda berada dalam kawasan yang berhampiran dengan WiFi yang pernah disambung sebelum ini. Anda juga boleh menilai kualiti rangkaian menerusi Wi-Fi+ ini. Ia sekaligus dapat menjimatkan bateri anda.

1 lagi ciri unik yang ada pada peranti ini ialah anda boleh mengenal pasti identiti sesuatu objek tersebut dalam menggunakan peranti ini. Anda hanya perlu menggunakan kamera dan halakan pada objek yang anda ingin tahu. Ia akan memberitahu apakah objek berkenaan.

Anda juga boleh mengetahui kalori yang terkandung dalam makanan tersebut. Dengan menghalakan kamera pada makanan tersebut. Kemudian ia akan memberitahu jumlah kalori yang terdapat dalam makanan tersebut.

Cara menggunakannya adalah mudah. Anda hanya perlu swipe down pada skrin kemudian pilih di bahagian atas sebelah kanan.

Anda juga boleh membuka kamera dan pilih simbol yang sama pada bahagian atas sebelah kiri.

Beberapa fungsi lain turut disertakan seperti shopping, translate dan QR code.

Bagi yang ingin menjaga privasi dan tidak suka orang lain melihat gambar anda, jangan bimbang kerana ciri Hide Album ini sedia membantu.

Anda juga kini tidak perlu menekan butang lagi untuk merakam gambar. Hanya perlu senyum dan gambar anda akan dirakam sendiri.

Jadi apa tunggu lagi!!! Dengan pelbagai fungsi yang inovatif ini pastinya membuatkan hidup anda akan jadi lebih mudah. Serius terbaik!!!


Rakuten Malaysia Dihentikan

Selepas hampir 4 tahun beroperasi sebagai salah satu stor atas talian di Malaysia, kini Rakuten mengumumkan akan menamatkan servis mereka pada bulan March. Langkah pemberhentian operasi ini juga diambil Rakuten Singapura dan Indonesia. Rakuten buat pertama kalinya diperkenalkan di Asia Tenggara apabila syarikat Jepun tersebut memulakan servis di Taiwan. Langkah-langkah pemberhentian servis sudah mula dijalankan, kini akaun Facebook dan Twitter Rakuten Malaysia sudah tidak lagi aktid dan dijangkakan tidak lama lagi notis akan mula diedarkan kepada pelanggan dan peniaga yang menggunakan platform Rakuten.

Pemberhentian servis di Malaysia tidak bermakna Rakuten tidak akan lagi beroperasi di sini, menurut beberapa sumber Rakuten bakal memeperkenalkan Rakuma, ia merupakan servis jualan antara pengguna, konsep yang sama dapat dilihat pada servis Mudah dan Carousell.


Wajah Baru HERE Maps

Sudah sekian lama HERE Maps menjadi pilihan ERING bagi navigasi offline, ia bukan sahaja mudah digunakan malah menjimatkan data dan bateri. Beberapa bulan yang lalu, HERE telah dilepaskan oleh Nokia kepada pemilik baru, dan kini ia muncul dengan antaramuka yang segar dan tambah baik fungsi.

HERE Maps kini dikenali sebagai HERE WeGo, sistem carian baru telah diintegrasikan di mana anda boleh memilih mod perjalanan atau kenderaan ke satu-satu destinasi. Anda boleh melihat informasi perjalanan dengan menaiki kenderaan sendiri dan juga kenderaan awam. Sekiranya anda memilih pengangkutan awam, informasi tambang dan jarak perjalanan akan disediakan untuk anda. Selain itu fungsi navigasi offline yang amat sinonim dengan HERE masih dikekalkan.


HTC Desire 12 Dan Desire 12+ Kini Di Malaysia – Stok Terhad, Harga Bermula RM599!

HTC Malaysia baru sahaja mengumumkan ketersediaan dua peranti terbaharu ke pasaran tempatan. Kedua-duanya ialah HTC Desire 12 dan HTC Desire 12+, masing-masing dijual pada harga yang kompetitif dibawah RM1,000.

HTC Desire 12 dibina berasaskan tubuh badan gelas dan bingkai logam dilengkapi skrin 5.5” HD+ 18:9. Ia dikuasakan cip pemproses MediaTek MT6739, sementara HTC Desire 12+ hadir dengan paparan lebih besar 6” HD+ 18:9 yang dijana cip pemproses Qualcomm Snapdragon 450.

Selain daripada menawarkan skrin yang luas, peranti ini turut dilengkapi sistem dwi-kamera 13 MP + 2 MP aperture f/2.2 untuk Desire 12+, manakala kamera tunggal 13 MP aperture f/2.2 untuk model asas. Kedua-dua peranti dibezakan dengan kamera depan menggunakan sensor 8 MP dan 5 MP.

HTC Desire 12 dan Desire 12+ lengkap dengan bateri berkapasiti 2,730mAh dan 2,965mAh tanpa pengecasan pantas menerusi sambungan microUSB. Dalam memberikan storan yang lebih besar, dua peranti ini menyokong kad microSD sehingga 400GB.

Daripada segi harga pula, HTC Desire 12 dan Desire 12+ dijual dengan tanda harga RM739 dan RM899 seunit. Bagaimanapun, ia boleh didapati dengan harga jauh lebih rendah melalui kedai rasmi atas talian HTC di Shopee pada harga selepas diskaun iaitu RM599 dan RM729. Pilihan warna yang disediakan ialah Warm Silver dan Cool Black.

Promosi hanya akan bermula pada 26 April 2018, pada pukul 9 pagi dengan stok terhad 1,000 unit sahaja. Jadi, tunggu apa lagi tandakan kalendar dan mula membelinya di sini.


Aplikasi Prisma Untuk Android Sudah Tiba

Prisma merupakan antara salah satu aplikasi yang ditunggu-tunggu ramai pengguna, selepas ianya dilancarkan untuk peranti iOS, aplikasi Prisma terus mendapat sambutan yang sangat hangat. Aplikasi efek yang mengubah gambar anda mirip karya seni itu sememangnya unik, tidak seperti aplikasi lain yang hanya meletakkan filter ke atas gambar.

Prisma menganalisis komposisi gambar dan menala gambar sehingga menghasilkan imej yang unik. Terdapat pelbagai efek yang anda boleh pilih, ada di antaranya diinspirasikan dari penulis legenda seperti Van Gogh.

Kini aplikasi tersebut telah dilancarkan untuk pengguna Android.


Jualan honor 8X Kembali – Bila? Tanda Kalendar Korang Pada…

honor Malaysia telah berkongsi berita gembira, apabila model honor 8X berjaya pecah rekod ‘telefon pintar paling laris’ setelah ianya rasmi diperkenalkan. Telefon pintar ini mula dijual pada 12 Oktober sehingga 14 Oktober 2018 di kedai atas talian Hihonor serta Shopee. Malah terdapat juga jelajah bersama honor 8X di empat lokasi berbeza iaitu MyTown (Cheras, KL), Klang Parade (Klang), Sutera Mall (Johor Bahru) dan Prangin Mall (Pulau Pinang).

Sebelum ini, honor 8X juga telah memulakan pra-tempah lebih awal dari tarikh pelancarannya, 9 Oktober 2018 yang mana menawarkan pelbagai hadiah menarik! Kepada yang berminat untuk memiliki telefon pintar ini, tetapi tidak berpeluang, jangan risau kerana honor ada berita baik buat anda semua.

Jualan honor 8X akan kembali lagi pada 19 Oktober 2018, masa 9 pagi. 500 pelanggan terawal akan mendapat hadiah honor Band 3 secara percuma dan hadiah tambahan baucer bernilai RM50 apabila membeli di Hihonor serta baucer Shopee Coin bernilai RM50 apabila membeli melalui Shopee.

Jadi tunggu apa lagi, jangan lupa tanda kalendar koranga ya! Terima kasih Malaysia, dari honor Malaysia!


Jom Cari Kawan Kat Angola

Produk Apple sudah diketahui memang mahal, namun itu tidak menghalang peminat jenama ini mendapatkan peranti Apple. Menurut Technology Price Index, mereka telah menjalankan kajian perbandingan harga di antara harga jualan iPhone di 72 negara dan mendapati bahawa anda boleh mendapatkan iPhone dengan harga paling rendah di Angola.

Sebagai perbandingan, iPhone di Angola boleh dibeli pada harga 200 dollar lebih murah berbanding di Amerika. Perbezaan harga yang ketara ini adalah kerana negara seperti Angola mengenakan cukai pengguna yang jauh lebih rendah, lantas menurunkan harga peranti tersebut.

Venezuela pula menjadi negara yang menjual iPhone pada harga paling tinggi dan Malaysia pula tersenarai di tempat ke 10 di dalam senarai negara yang menjual iPhone pada harga terendah. Jadi mungkin anda semua boleh mula berkawan dengan orang Angola dan minta mereka mendapatkan iPhone untuk anda selepas ini.


Rekaan Kamera Huawei Mate 20 Tertiris?!

Sejak bulan Julai yang lalu, pelbagai ura-ura mengenai peranti baharu dari Huawei Mate 20/20 Pro tertiris di laman sesawang. Setelah lebih kurang 2 bulan, pihak Huawei telahpun mengesahkan pelancaran rasmi siri Mate pada 16 Oktober 2018 di London.

Selain ketirisan pada penggunaan cip pemproses Kirin 980, pengimbas cap jari pada skrin, pengecasan pantas 40W dan teknologi GPU Turbo, terkini pihak Huawei sendiri telah mengesahkan kehadiran rekaan kamera melalui weibo mereka.

Rekaan kamera bersegi empat pada siri Mate ini memperlihatkan niat Huawei dalam pengenalan peranti terbaru mereka.


LG Mempatenkan Rekaan Peranti Pintar Dengan 16 Kamera Utama, Biar Betul?!

Sebelum ini kita pernah digemparkan dengan berita mengenai Nokia 9 yang bakal hadir dengan lima kamera di belakangnya. Jika anda rasa ianya sudah cukup banyak, TERNYATA ANDA SILAP!

Terbaru, tersebar pula maklumat mengatakan LG kini mempunyai perancangan yang lebih ‘gila’ apabila mempatenkan peranti pintar terbaharu keluaran mereka dengan sejumlah 16 kamera utama.

Memetik sumber, LG bakal menempatkan modul kamera segi empat dalam grid 4×4 dan perletakan itu diselaraskan kepada lengkungan tertentu bagi membolehkan lensa berbeza mengambil gambar daripada pelbagai sudut perspektif.

Sumber juga menyatakan, peranti pintar itu boleh mengambil gambar daripada pelbagai arah secara serentak dan kemudiannya, pengguna boleh memilih hasil gambar terbaik untuk digunakan.

Pengguna juga boleh menggabungkan gambar yang diambil oleh kanta berbeza untuk menjadikannya sebuah imej bergerak. Selain itu, LG turut meletakkan sebuah ‘cermin’ kecil pada bahagian belakang bagi memudahkan proses mengambil gambar selfie.

Bagaimanapun, apa yang sudah ‘bocor’ di media sosial itu hanyalah ‘ura-ura’ sahaja dan masih belum muktamad. Jadi, sama-sama kita tunggu dan lihat sahaja ya~


Sony Malaysia Umumkan Barisan Aksesori Dari Audio ‘EKSTRA BASS’

Sony Malaysia hari ini telah mengumumkan barisan aksesori yang terdiri daripada wayarles speaker, earphones dan headphones bertempat di ruang legar Mid Valley Megamall. Pameran yang telah berlangsung bermula 9 Ogos 2016 akan tamat pada 14 Ogos 2016 ini.

Sony telah melancarkan sebuah wayarles speaker terbaru yang diberi nama Sony GTK-XB7. Selain mampu menghasilkan kualiti audio yang pastinya sukar digugat dengan adanya dua woofers berukuran 16cm, wayarles speaker ini turut boleh dioperasi dengan hanya sentuhan NFC mahupun Buletooth. Lebih istimewa, peranti ini boleh disambungkan dengan speaker wayarles lain sebanyak 6 hingga 8 buah dalam satu-satu masa. Ditawarkan pada harga RM1,199, ia hadir dengan tiga pilihan warna iaitu Hitam, Merah dan juga Biru.

Selain model tersebut, terdapat juga tiga model speaker yang telah diperkenalkan sebelum ini, antaranya Sony SRS-XB2 (RM 339) dan SRS-XB3 (RM 499) serta Sony h.ear go (RM 799). Kesemua produk yang ditawarkan pada pameran ini mampu menghasilkan kualiti audio terbaik dengan adanya fungsi EKSTRA BASS.

Bukan itu sahaja, Sony juga tidak ketinggalan menawarkan earphone dan headphones yang terdiri daripada model Sony MDR-100ABN (RM 1,299) , Sony MDR-XB450AP (RM 211) serta Sony MDR-XB650BT (RM 549), manakala untuk earphone pula adalah Sony MDR-XB50AP  (RM 179). Kesemua produk yang dipamerkan di ruangan legar Mid Valley akan mendapat potongan harga sebanyak 15% sehingga 20%.

Melalui Store Sony telah membuka pra-tempahan untuk PlayStation VR dan PlayStation VR dengan kamera bermula hari ini sehingga 13 Oktober 2016. Harga yang ditawarkan untuk produk ini adalah RM 1,849 untuk PlayStation VR, manakala untuk PlayStation VR dengan kamera pula adalah RM 2,029.


Pelan Internet Belia Digi Kini Hadir Dengan Akses Tanpa Had Ke TikTok & Instagram!!

Sebagai sebahagian daripada komitmen yang berterusan dalam menyokong keperluan digital para belia Malaysia yang kian meningkat, Digi Telecommunications Sdn Bhd (Digi) telah menambah baik pelan internet pelajarnya dengan memberikan akses tanpa had ke dua aplikasi media sosial popular, TikTok dan Instagram. Mulai hari ini, pelan yang sebelum ini hanya dibuka kepada pelajar, akan dikenali sebagai Pakej Data Khas Belia dan boleh di langgani oleh semua belia berusia antara 12 hingga 24 tahun.

Dengan harga RM20 sebulan, Pakej Data Khas Belia kini boleh didapati untuk masa terhad sehingga 31 Oktober 2021. Bersama dengan sambungan internet berkelajuan tinggi 15GB yang disertakan dalam pelan, akses tanpa had selama 30 hari ke TikTok dan Instagram membolehkan para belia untuk kekal berhubung antara satu sama lain dengan cara yang menyeronokkan dan interaktif menerusi perkongsian perkara kegemaran mereka serta kebebasan untuk mempelajari pelbagai perkara baharu melalui video pendek. Kini para belia boleh memenuhi keinginan untuk menikmati kandungan ringkas yang menghiburkan serta yang mampu memperkasakan mereka tanpa perlu rasabimbang tentang mengeluarkan belanja lebih untuk data.

Pakej Data Khas Belia ini boleh didapati dengan mudah oleh pelanggan Digi melalui aplikasi MyDigi atau dengan mendail *123#. Manakala, pelanggan baharu pula boleh mendaftar untuk pelan tersebut yang didatangi dengan SIM percuma melalui Digi Store, Digi Store Online, atau daripada mana-mana pengedar sah Digi.

Untuk maklumat lanjut berkenaan tawaran Pakej Data Khas Belia Digi, sila layari laman sesawang Digi.


Beli Satu Percuma Satu Samsung Galaxy S8 – Adakah Malaysia Termasuk?

Sesiapa sahaja pasti tertumpu jika ada tawaran hebat disajikan, tambah lagi kalau ia diberi secara percuma. Oleh itu, Samsung ingin memberikan satu unit Samsung Galaxy S8 secara percuma melalui promosi beli satu percuma satu. Para pembeli perlu tukar-beli peranti lama seperti Galaxy Note 5, S6 Edge, S6 edge+, S7, S7 Edge, iPhone 6s, 6s Plus, 7 atau 7 Plus dengan Samsung Galaxy S8 dan dapatkan satu lagi unit Galaxy S8 secara percuma.

Disamping itu, telefon yang ditukar-beli perlulah berada dalam keadaan yang baik selagi tiada keretakan skrin dan tidak disenarai hitam. Selain itu, peranti tersebut hendaklah diformat semula tanpa ada perisian yang terkunci. Samsung juga menawarkan Samsung Galaxy S8+ dalam promosi ini, pembeli hanya perlu membayar USD100 (lebi kurang RM428) sebagai tambahan.

Apa yang tidak menariknya, kempen ini hanya berlangsung di Amerika Syarikat sahaja, justeru kami juga berharap pihak Samsung Malaysia Electronics (SME) juga mengadakan promosi hebat sebegini di Malaysia.


Saksikan Siaran Langsung Pelancaran OPPO R9s!

Seperti yang anda semua sedia maklum, hari ini adalah pelancaran rasmi OPPO R9s! Sempena kehadiran peranti terbaru ini, pihak OPPO telah mengadakan peraduan “Watch Live & Win Prize” kepada anda semua.

Peraduan “Watch Live and Win Prize” hanya mengambil 2 hari iaitu bermula hari ini 05 Januari 2016 sehingga 11.59 malam, 06 Januari 2017.

Layari laman rasmi OPPO untuk maklumat selanjutnya.


Senarai Paling Trending Di Aplikasi TikTok Sepanjang Tahun 2018

Tahun 2019 bakal menjelma dan 2018 bakal melabuhkan tirainya. Sebelum ini kami pernah berkongsi mengenai senarai tahunan carian paling trending di Google. Kali ini giliran TikTok pula mengumumkan senarai tahunan mereka!

Berikut adalah ranking senarai tahunan carian paling trending di aplikasi TikTok sepanjang tahun 2018 mengikut kategori :

Muat turun aplikasi TikTok secara percuma menerusi :


OPPO Reno 2 Hadir Bersama Sokongan Empat Kamera + 20x Zum?! Bakal Dilancarkan Pada 28 Ogos 2019

Siri OPPO Reno terkenal dengan keupayaan zum pada kameranya, di samping itu rekaan kamera depan seperti shark fin juga merupakan satu evolusi baharu dalam perkembangan teknologi peranti pintar.

Terkini mengikut apa yang didedahkan di laman sesawang, OPPO akan melancarkan siri baharu OPPO Reno 2 bertempat di India pada 28 Ogos ini. Walaupun tiada maklumat lebih terperinci didedahkan, namun terdapat gambar peranti yang dikatakan benar tertiris oleh netizen.

Menerusi gambar tersebut, jelas nampak kamera pada panel belakang menggunakan rekaan empat lensa, sementara bahagian hadapan mempunyai bezel yang sangat nipis pada paparan skrin. Keupayaan zum kamera kali ini telah dipertingkatkan kepada 20x, dan ini merupakan salah satu fokus utama yang diberikan apabila Reno 2 dirasmikan.

Spesifikasi lain yang diyakinkan bakal sokong pada Reno 2 adalah paparan skrin AMOLED 6.43 inci FHD+ (2400 x 1080 piksel) dan bateri 4,065mAh.


CES 2020: ASUS Perkenal Peranti Gaming Terbaharu Zephyrus G15 & G14 – Tampil Dengan 240Hz Panel!

Bersempena dengan CES 2020 yang berlangsung di Las Vegas, ASUS tidak melepaskan peluang memperkenalkan produk ROG terbaharunya yang dikenali sebagai ASUS Zephyrus G15 dan G14. Komputer riba ini merupakan model terbaru dengan rekaan ultra nipis berprestasi tinggi.

Zephyrus G15 tampil dengan reka bentuk yang unik dan nipis iaitu 19.9mm dan berat hanyalah 2.1kg, mempunyai skrin bersaiz 15.6 inci non-glare FHD yang pastinya memberikan paparan yang terbaik kepada pengguna dan tampil dengan IPS level panel 240Hz.

Keupayaan dalaman peranti ini tidak dapat disangkal lagi, sangat baik kerana tampil dengan AMD Ryzen 7 4800HS yang mampu melaksanakan multitasking. Di samping itu, ia juga tampil dengan 2 varian grafik iaitu NVIDIA GeForce RTX2060 6GB GDDR6 dan NVIDIA GeForce GTX1660 Ti 6GB GDDR6 yang nyata akan memberikan kesan grafik yang terbaik ketika bermain game.

Kehebatan grafik ini disokong oleh aspek memori yang sangat baik iaitu sehingga 32GB DDR4 3200MHz, bersama 2 varian storan iaitu 1TB/512GB M.2 NVMe PCIe SSD. Dari aspek bateri juga, disertakan dengan 76Wh 4-cell Lithium-ion yang memberikan daya tahan yang baik ketika menggunakannya.

ROG’s Intelligent Cooling philosophy turut membenarkan peranti ini melaksanakan tugasan dalam keadaan yang lama namun masih mengekalkan suhu yang baik pada komputer riba ini.

Bagi model Zephyrus G14 pula, ia tampil lebih nipis berbanding G15 iaitu hanya 17.9mm tebal dan berat 1.6kg sahaja. Spesifikasi dalaman juga berprestasi tinggi, termasuk penggunaan grafik GeForce RTX 2060 yang pertama dalam komputer riba bersaiz 14 inci, serta cip pemproses terbaru AMD Ryzen 4000 Series Mobile Processors.

Prestasi komputer riba ini boleh dijamin baik dengan sokongan memori dalaman yang stabil iaitu sehingga 32GB RAM, serta storan sebesar 1TB M.2 NVMe PCIe SSD. Ketahanan bateri pada Zephyrus G14 agak baik, mampu bertahan sehingga 14 jam bagi sekali isian penuh.

Bagi mendapatkan maklumat lanjut, boleh melayari laman sesawang ASUS, Facebook ASUS, Facebook ASUS ROG dan Twitter.


Motorola Moto G4 Plus Akan Menerima Android Oreo

Sebelum ini Motorola mengeluarkan senarai peranti-peranti dibawahnya yang mendapat kemas kini Android Oreo. Namun selepas beberapa hari, Motorola menarik balik nama Moto G4 Plus dari senarai berkenaan.

Perkara ini telah mendapat reaksi negatif dikalangan ramai pengguna keluarga G4 Plus. Mereka berasa tidak puas hati kerana peranti ini masih berusia 18 bulan sahaja. Berikutan dari rungutan pengguna, Motorola telah menyunting semula iklan berkenaan dan mengumumkan semula Moto G4 Plus akan menerima OS Android 8.0.

Berita ini agak baik untuk didengar tetapi perlu diingatkan bukan semua model di bawah siri G4 menerimanya. Pengguna G4 dan G4 Play malangnya tidak mendapat kemas kini terbaru ini sebaliknya akan kekal pada Android Nougat.

Motorola berkata “kebiasaannya peranti hanya menerima satu kemaskini versi Android sahaja. Kerana kesilapan pengiklanan, Motorola ‘terpaksa’ memberikan kemaskini Oreo kepada Moto G4 Plus. Sebenarnya pengeluar peranti boleh sahaja memberikan kemaskini versi Android yang terbaru kepada peranti-peranti sedia ada. Mahu atau tidak sahaja. Mungkin kerana kos, pengeluar lebih memilih mengeluarkan peranti baru dengan sistem operasi terbaru, berbanding memberikan kemaskini kepada peranti-peranti sedia ada”.


Tema Baru Untuk Telefon Pintar Huawei Sempena ‘Love Our Malaysia Themes Design’

Telefon pintar Huawei yang diperkenalkan semuanya hadir dengan tema siap pasang serta menawarkan pelbagai pilihan tema menarik untuk digunakan oleh pengguna. Terbaru, Huawei Malaysia telah bekerjasama dengan KDU University College menghasilkan tema baru yang diinspirasikan untuk negara tercinta, Malaysia.

Ia adalah hasil kerja kreatif daripada pelajar-pelajar kolej KDU serta pereka lain sempena pertandingan reka cipta bertemakan ‘Love Our Malaysia Themes Design’ yang dianjurkan baru-baru ini. Tiga orang pemenang utama telah dipilih oleh ilustrator dan artis digital terkemuka negara, Chong Fei Giap yang merupakan pengasas bagi Loka Made Gallery.

Bagi pengguna Huawei, anda boleh mula mendapatkan tema-tema menarik ini melalui aplikasi Huawei Themes yang tersedia pada peranti anda. Untuk mengetahui dengan lebih lanjut, anda boleh layari laman Facebook Huawei Malaysia.


PUBG Mobile Pro League (PMPL) MY/SG 2020 Kini Kembali Bagi Musim Kedua!!

Kejohanan PUBG MOBILE Pro League (PMPL) MY/SG 2020 bakal kembali untuk musim kedua mulai 9 Ogos hingga 27 September 2020. Sama seperti musim sebelumnya, PMPL MY/SG Season 2 menyasarkan untuk mencari pemain-pemain PUBG MOBILE terbaik dari Malaysia dan Singapura. Pada musim ini, para pemain akan berentap bagi merebut kejuaraan serta hadiah terkumpul AS$ 150,000.

PMPL Season 1 2020 sebelum ini telah dibahagikan kepada dua musim iaitu Spring serta Fall, dan menampilkan beberapa liga yang berlangsung di empat rantau di seluruh dunia (Asia Tenggara, Asia Selatan, Amerika dan Asia Timur). Para pemenang dari setiap rantau berkenaan layak untuk menempah tempat di dalam divisyen Timur atau Barat PUBG MOBILE World League (PMWL), sebelum mara ke kemuncak PUBG MOBILE World Championship 2020 yang bakal berlangsung pada hujung tahun ini.

Untuk PMPL MY/SG Season 2, tiga kumpulan terbaik akan mara untuk bertanding dalam perlawanan Akhir PMPL SEA Season 2. Dari sana, mereka berpeluang untuk mewakili rantau Asia Tenggara dan berentap dengan pasukan-pasukan terbaik dari seluruh dunia dalam World League.

Sejumlah 24 pasukan bakal bertanding dalam PMPL MY/SG Season 2:

Pasukan profesional PUBG MOBILE terbesar Malaysia Yoodo GANK dan Team Secret yang mewakili Malaysia dalam PMWL Season Zero: East, akan membuat kemunculan sebagai salah satu daripada 15 pasukan jemputan dalam PMPL MY/SG Season 2.


Dropbox Ingin Merevolusikan Sistem Cloud Dengan Project Infinite

Salah satu kelemahan yang ketara pada sistem storan cloud adalah fail yang berada di dalam sistem cloud tidak boleh diakses secara local di dalam komputer, melainkan anda memuat turun fail itu terlebih dahulu. Ini menyebabkan pengguna yang memiliki peranti dengan saiz storan kecil dan terhad merasa kurang senang dengan situasi tersebut, namun kini Dropbox sedang membangunkan satu sistem yang bakal merubah cara penggunaan sistem cloud dengan Project Infinite.

Melalui projek ini, pengguna dapat melihat fail-fail yang disimpan di dalam sistem cloud terus di dalam sistem komputer. Fail tersebut langsung tidak menggunakan ruang data komputer walaupun ianya boleh diakses secara terus. Sekiranya anda mahu menggunakan fail tersebut ketika offline, anda perlu sync fail tersebut terlebih dahulu.


Pengguna Android & iOS – Siap Sedia Menyambut Ketibaan Apex Legends Tahun 2020!

Peranti pintar semakin berkuasa tinggi, selain kamera yang bakal mencecah sehingga 108MP, spesifikasi khusus untuk gaming juga menjadi salah satu permintaan dalam arena gaming mudah alih termasuk permainan versi mudah alih untuk pengguna Android dan iOS.

Baru-baru ini Call of Duty: Mobile telahpun dirasmikan dengan sambutan hebat dari peminat COD, kini satu lagi permainan popular bakal diperkenalkan dalam versi mudah alih – iaitu Apex Legends.

Menurut EA Games, sekitar tahun fiskal 2021 (bermula 1 Oktober 2020 – 30 September 2021) akan melancarkan versi mudah alih bagi Apex Legends dan sudah tentu ketibaannya akan mencabar kedudukan permainan batter royale yang sedia ada di pasaran.


7 Trend Teknologi untuk Tahun 2018

Jika tahun 2017 merupakan tahun di mana kereta tanpa pemandu (self-driving), AI, Big Data dan matawang kripto mula menarik perhatian kita, tahun 2018 akan menjadi tahun di mana kebanyakan daripada teknologi ini akan muncul di pasaran, kata sekumpulan saintis dan penganalisa teknologi di Telenor Research.

Perubahan besar biasanya berlaku apabila peraturan, pilihan pengguna dan teknologi bertembung, apakah trend yang ketara dan penting untuk diberi perhatian pada tahun 2018 selain pengecaman wajah, perkhidmatan berdasarkan permintaan (on-demand) dan foto 360. Para saintis dan penganalisa teknologi dari Telenor Research telah menjangka kemunculan 7 trend teknologi seperti berikut:

Pengguna Facebook semakin kurang menghantar kiriman dan jumlah maklumat yang relevan di dalam suapan berita Facebook juga semakin menurun, seterusnya membuka jalan kepada lebih banyak kandungan profesional dan berbayar dengan kadar relevan yang berbeza. Pengguna juga lebih cenderung untuk bersikap lebih kritis dengan meningkatnya kesedaran mengenai “berita palsu” yang memasuki suapan berita mereka.

Mungkin disebabkan kurangnya kadar relevan, pengguna mula menggunakan platform lain untuk berita, untuk mengawal “kehadiran digital” mereka dan mendapatkan makluman terkini mengenai keluarga dan rakan-rakan mereka. Pada masa yang sama, Facebook akan terus berkembang sebagai platform komunikasi melalui aplikasi Messenger yang terkenal dan di dalam Facebook Group untuk koordinasi mikro.

Pada pertengahan tahun 2018, Kesatuan Eropah (EU) akan mengemas kini Peraturan Perlindungan Data Am (GDPR) dalam beberapa cara yang penting. Peraturan ini akan mengukuhkan perlindungan data untuk semua orang di dalam EU, dengan matlamat untuk mengembalikan kawalan kepada pengguna swasta seperti kita. Ia juga mengubah cara-cara syarikat meminta kebenaran untuk menggunakan data anda.

Terma & Syarat perlu direka semula supaya pengguna tahu jenis data yang mereka berikan dan tujuannya. Penghasilan semula ini sangat penting dan kita akan menyaksikan pelbagai variasi Terma dan Syarat pada awalnya. Walaupun belum diketahui impaknya terhadap rantau Asia, tetapi boleh dijangka kesan sampingan akan dapat dilihat dalam masa beberapa bulan dan tahun akan datang. Syarikat-syarikat global seperti Google dan Facebook mungkin akan mengguna pakai Terma dan Syarat yang diperbaharui di peringkat global.

Artificial Intelligence dan Deep Learning yang merupakan “keajaiban” yang membawakan kita kereta tanpa pemandu dan pengecaman wajah paling banyak diperkatakan sejak beberapa tahun kebelakangan ini. Tahun 2018 akan menyaksikan deep learning memasuki pasaran baru selain daripada syarikat gergasi Internet, teknologi ini akan diguna pakai dalam pelbagai industri termasuklah kesihatan, tenaga, pengangkutan dan telekomunikasi.

Mereka yang berjaya akan melakukannya melalui kerja keras, kes penggunaan yang difahami dengan baik, data latihan yang banyak, serta kemahiran dan pengetahuan untuk melatih model. Kegagalan perniagaan akan berpunca dari penggunaan yang disalah erti, jangkaan mengenai kebolehan deep learning yang tidak diuruskan dengan betul, pengendalian data yang tidak matang oleh pihak yang menganggap deep learning adalah sejenis alat ajaib yang boleh terus digunakan selepas dibeli dan bukan dibangunkan dari dalam.

Deep Learning ialah satu cabang Machine Learning yang berkaitan dengan memahami dunia melalui model yang besar dan jumlah data yang sangat besar, seterusnya membawa kita lebih dekat kepada artificial intelligence. Deep learning menyumbang kepada kemajuan automasi dalam pelbagai rangkaian tugas, termasuklah memahami imej, teks dan ucapan. Deep Learning menggunakan rangkaian saraf buatan yang besar, iaitu sistem perkomputeran yang diilhamkan daripada rangkaian saraf otak manusia.

Blockchain terkenal sebagai teknologi di sebalik Bitcoin, sejenis matawang digital yang tidak memerlukan badan tadbir urus pusat untuk menjamin transaksinya. Salah satu kelebihan blockchain ialah ia direka supaya tahan terhadap pengubahsuaian, namun ini juga mewujudkan cabaran dalam mempelbagaikan penggunaan praktikalnya. Untuk menghasilkan lebih banyak penyelesaian berasaskan blockchain yang pelbagai dan boleh digunakan, pemaju perlulah mengubahsuainya untuk mengatasi pepijat, mengemas kini teknologi dan membuat keputusan kejuruteraan yang menyeluruh.

Perjanjian industri mengenai perkara ini perlu dicapai, namun matlamat utama blockchain ialah untuk mengelakkan penubuhan badan tadbir urus pusat untuk menyelia transaksinya. Ini dikenali sebagai “paradoks tadbir urus blockchain”. Industri blockchain perlu mengatasi semua cabaran ini agar dapat memenuhi janjinya. Tahun 2018 akan menyaksikan debat ini menjadi semakin hangat dan diharap dapat menghasilkan penyelesaian untuk kita.

Blockchain bukan Bitcoin, Blockchain ialah senarai rekod yang dikenali sebagai ‘blocks’ yang sentiasa berkembang dan dihubung serta dikawal menggunakan kriptografi. Setiap blok biasanya mempunyai petunjuk hash sebagai sambungan kepada blok sebelumnya, cop waktu dan data transaksi. Mengikut rekaannya, blockchain sememangnya tahan kepada pengubahsuaian data. Teknologi blockchain pertama sekali digunakan sebagai komponen utama Bitcoin, di mana ia berfungsi sebagai lejar awam bagi semua traksaksi. Penciptaan blockchain untuk Bitcoin menjadikannya matawang digital yang pertama, dan rekaan Bitcoin telah menjadi inspirasi untuk aplikasi teknologi blockchain yang lain.

Pokémon Go mungkin terasa seperti sudah lama berlalu dan Augmented Reality kini bersedia untuk ke tahap seterusnya. Walaupun cermin mata AR Google tidak dirancang dalam masa terdekat, kita sepatutnya dapat melihat peningkatan jumlah aplikasi AR pada tahun 2018. Melalui versi terkini sistem operasi iPhone, Apple mempunyai sokongan yang siap dipasang untuk meluaskan (augment) apa sahaja yang dirakam oleh kamera telefon dengan maklumat tambahan.

Ini bermakna lebih banyak kerumitan dapat diselesaikan untuk pengaturcara komputer dan AR boleh digunakan oleh beratus ribu pemaju aplikasi iOS. Nantikan juga aplikasi navigasi yang menggunakan kamera dan menindih laluan anda pada imej dan permainan selain daripada Pokémon Go mula ditawarkan di kedai aplikasi berhampiran anda.

Kita akan dapat menyaksikan 5G digunakan semasa Sukan Olimpik Musim Sejuk di Korea Selatan pada 9 Feb nanti dengan peningkatan dalam penggunaan virtualisasi rangkaian, ketersediaan spesifikasi 5G yang pertama dan spektrum. Selain daripada melihat pembangunan dan pengujian ciri-ciri teknikal yang canggih, kes kegunaan dalam kehidupan sebenar akan turut ditunjukkan.

Kita juga mungkin akan menyaksikan peralatan dron yang dihubungkan dengan 5G merakam atlet ski melompat ke udara, pemandangan dari cerun dengan sudut pandangan yang dihubungkan dengan 5G. Sedutan penggunaan 5G ini akan memberi pengetahuan baru tentang bagaimana 5G boleh digunakan untuk memperkasakan industri vertikel dan memberikan kita lebih jawapan mengenai prestasi 5G. 2018 akan menjadi tahun di mana sejarah menyatakan 5G telah dilancarkan.

Pada tahun 2018, semakin banyak peralatan akan menjadi alat untuk membayar seperti kunci kereta, mesin layan diri, telefon pintar, kereta terhubung, jam sukan dan sebagainya. Artificial Intelligence dan IoT akan menjana perkhidmatan pelanggan yang peka kepintaran dan kandungan khusus, menghasilkan lebih banyak penyelesaian yang disesuaikan untuk membantu pelanggan dan syarikat membuat keputusan kewangan yang baik, menguruskan risiko dan mengurangkan kos.

Beberapa sistem bayaran peralatan baru akan diperkenalkan di peringkat global, seperti peningkatan perkhidmatan berasaskan perbankan IoT di rantau Asia Pasifik. Di Eropah, tahun hadapan akan menyaksikan pengenalan arahan Payment Service (PSD2) baru yang membenarkan akses kepada data pelanggan bank untuk pemain luar seperti syarikat baru teknologi kewangan. Ini membuka jalan untuk “perbankan terbuka” dan inovasi serta cabaran dalam model perniagaan dan ekosistem pembayaran telekomunikasi sedia ada. Keselamatan akan menjadi keutamaan untuk mencegah penjahat siber dari menggodam peralatan yang boleh melaksanakan pembayaran.


1.5 juta Decoder MYTV Akan Diagihkan Secara Percuma

Sebanyak 1.5 juta buah decoder akan diagihkan kepada penerima yang terpilih

MYTV Broadcasting Sdn Bhd (MYTV) bakal mengagihkan set Decoder secara percuma ke seluruh negara mengikut peringkat bermula Januari 2019. Ia akan dimulakan dengan proses pengesahan.

Penerima terpilih akan menerima notifikasi bagi memberitahu mengenai decoder percuma ini. Mereka kemudiannya perlu menghubungi MYTV untuk mengesahkan kelayakan mereka untuk menerima decoder percuma itu. Penerima dipiliih dari mereka yang menerima Bantuan Sara Hidup Rakyat (BSHR), yang mana keutamaan akan diberikan kepada kumpulan yang menerima pendapatan yang rendah.

Pemberian set decoder percuma yang akan diagihkan secara berperingkat ini akan berkoloborasi bersama POS Malaysia sehingga siaran analog akan diberhentikan yang dijadualkan pada penghujung bulan Mac 2019.

Sebarang pertanyaan, layari laman rasmi MYTV Broadcasting.


ASUS ZenFone 4 Akan Diperkenalkan Bulan Hadapan?

Laporan baru mendapati syarikat gergasi Taiwan, ASUS akan melancarkan barisan siri ZenFone 4 bulan hadapan dan bukan pada bulan September. Mengikut jadual tahunan, laporan ini menguatkan lagi kenyataan tersebut. Manakala nama-nama yang mungkin tersenarai ialah ASUS ZenFone 4 Pro, ZenFone 4 Selfie, dan ZenFone 4V.

Khabarnya majlis pelancaran akan diadakan pada pertengahan bulan Ogos depan di salah sebuah tempat di sekitar Taiwan. Untuk pengetahuan anda, ASUS ZenFone 4 Max sudah diumumkan secara rasmi oleh syarikat berkenaan di eropah pada awal bulan yang lalu.

Seperti sebelum ini, keluaran siri ZenFone hadir dengan pelbagai variasi dan model, ringkasnya model-model seperti ZenFone 4 Laser dan Zenfone 4 Ultra belum disebut-sebutkan lagi oleh pihak berkaitan.


Reviu Eksklusif: Klipsch Heritage The One, Speaker Audio Mewah

Siapa tidak kenal dengan jenama Klipsch yang terkenal dengan pengeluaran aksesori telefon pintar berkualiti tinggi seperti earphone, heardphone dan juga speaker wayarles. Terbaru, Klipsch telah memperkenalkan speaker terbaru mereka yang diberi nama Klipsch Heritage The One. Menampilkan rekaan kompak yang kelihatan lebih klasik dan mewah, ianya menawarkan kualiti audio yang sangat memuaskan.

Ia menggabungkan bahan-bahan mewah seperti kayu veneer dan sentuhan tembaga pada butang untuk speaker ini, yang bukan sahaja kelihatan mewah tetapi juga tahan lebih lama. Malah The One juga hadir dengan teknologi terkini, menawarkan kualiti bass yang lebih mendalam, kekuatan bunyi yang maksimum dengan speaker berkembar 2 1/4″ bersama 4.5″ woofer menjadikan masa hiburan mencecah sehingga lapan jam. Klipsch Heritage The One didatangkan dengan dua pilihan warna iaitu Walnut dan juga Ebony yang boleh dipilih mengikut kegemaran anda.

▲ Menampilkan rekaan klasik yang kelihatan lebih mewah, sesuai dengan harganya.

▲ Pada bahagian atas terdapat beberapa butang kawalan yang terdiri daripada LED status bateri, butang kuasa, Bluetooth atau AUX serta kelantangan bunyi.

▲ Pada bahagian belakang speaker telah disediakan dengan port microUSB untuk mengecas serta port 3.5mm audio jack untuk sambungan headphone.

▲ Apabila kekurangan bateri, lampu merah akan dipaparkan dan ketika sedang mengecas pula lampu berwarna hijau akan menyala. Kemudian apabila selesai mengecas, lampu akan dipadamkan.

Tidak dinafikan, kualiti audio yang dihasilkan oleh speaker ini kedengaran lebih jernih dan lantang dengan bass yang mendalam. Walaupun hadir dengan rekaan kompak yang mampu menjimatkan ruang di dalam rumah anda, audionya mampu kedengaran di setiap penjuru rumah anda.

Rekaan klasik moden juga menjadi daya penarik speaker ini, di mana harga yang ditawarkan juga berpatutan. Kepada anda yang sedang mencari sebuah speaker dengan harga yang tidak terlalu mahal, Klipsch Heritage The One mungkin jawapannya!


ZTE AXON 7 Kini Boleh Dimiliki Pada Harga RM1,999 Untuk Pasaran Malaysia

ZTE Corporation selaku pengeluar peranti mudah alih global, hari ini telah melancarkan legasi terbaru siri AXON dengan kemunculan AXON 7 untuk pasaran tempatan. Dengan menggabungkan teknologi terbaik serta keunggulan kesenian reka bentuk, AXON 7 telah mempertaruhkan pemproses paling berkuasa iaitu Qualcomm Snapdragon 820 dan dioperasikan oleh Android 6.0.1 Marshmallow. Lebih menariknya, ZTE juga telah disahkan akan menerima kemas kini Android 7.0 Nougat pada masa akan datang.

ZTE AXON 7 juga turut menawarkan dua buah speaker dengan keupayaan audio sekeliling melalui sentuhan DOLBY ATMOS yang berupaya menghasilkan efek stereo 3D untuk pengalaman multimedia terbaik. Tidak cukup dengan itu, ia juga memiliki paparan skrin berukuran 5.5 inci AMOLED beresolusi 2K (1440 x 2569 piksel) dengan panel skrin 2.5 Corning Gorilla Glass 4. Keupayaan penggambarannya juga tidak mengecewakan dengan sokongan lensa 20 Megapiksel dengan sokongan teknologi OIS (Optical Image Stabilization) dan juga PDAF (Phase Detection Auto Focus).

Sokongan spesifikasi yang hebat ini telah diserikan lagi dengan rekaan kerangka logam elegan yang dihasilkan oleh Designworks dalam menyepadukan input kreatif dengan kepakaran teknikal ZTE dan juga BMW.

ZTE AXON 7 kini sudah boleh diperolehi di Malaysia melalui laman web LAZADA bermula hari ini sehingga 10 September.

Buat masa ini hanya warna Ion Emas sahaja tersedia dan warna Kuarza Kelabu dijangka akan tersedia di pasaran bermula Oktober 2016 nanti. 30 pelanggan pertama yang menempah AXON 7 akan menerima set ZTE VR secara eksklusif yang bernilai RM399.


Qualcomm 205 Mobile Platform Membawakan Fungsi Sambungan 4G Kepada Peranti Murah

SoC Qualcomm 205 modem LTE kategori 4 yang menawarkan kelajuan muat turun sehingga 150Mbps dan muat naik sehingga 50Mbps, berserta sokongan untuk dual SIM, Bluetooth 4.1, 802.11 b/g/n WiFi, ANT+ dan sokongan radio FM.

Walau bagaimanapun, tidak seperti SoCs berprestasi tinggi yang lain, Qualcomm 205 direka dengan kecekapan kuasa maksimum pada kos yang rendah. SoC ini mengandungi konfigurasi cip dwi teras pada 1.1GHz dan disertakan dengan GPU Adreno yang hanya mampu menghasilkan resolusi paparan 480p pada 60fps. Di sebalik kekurangan tersebut, menurut Qualcomm cip ini mampu menawarkan sehingga 34 hari masa siap sedia, 16 jam panggilan suara dan 80 jam main balik muzik apabila digunakan dalam telefon yang menggunakan kuasa operasi minimal.

Apa yang lebih penting adalah cip ini tidak akan memakan belanja yang besar untuk dipasang kerana cip pin Qualcomm 205 serasi dengan cip sedia ada seperti Qualcomm Snapdragon 210 dan 212, lantas memudahkan pihak pengeluar peranti. Cip Qualcomm 205 ini dijangka akan mula hadir di dalam peranti yang akan dipasarkan sekitar suku tahun kedua 2017.


Huawei Menawarkan VoLTE Di Peranti Huawei P10/P10 Lite

Telco Digi antara salah satu syarikat yang menawarkan VoLTE iaitu panggilan kualiti suara dan kelajuan 4G yang pantas kepada pengguna Malaysia. Peranti P10 Lite adalah telefon pintar pertama bersama-sama P10 yang berupaya membuat panggilan VoLTE dalam segmen peranti pertengahan.

Huawei P10 dan P10 Lite mempunyai cip pemprosesan Kirin 960 dan EMUI 5.1 yang canggih membolehkan anda berinteraksi dengan lebih jelas tanpa gangguan menggunakan rangkaian Digi.

Matthew Ng, Timbalan Pengarah Pengguna Huawei Malaysia berkata pengguna dapat menikmati kelajuan transmisi tinggi apabila melayari Internet semasa menerima panggilan tanpa menggunakan kuasa bateri yang banyak. Rangkaian Digi 4G Plus adalah yang terbaik dengan meliputi 85% kawasan di Malaysia.

Anda boleh membuat pembelian Huawei P10 / P10 Lite di Stor Digi yang terpilih berhampiran.


Kerjasama Lazada & TNG Digital Menerusi Insentifi Program RM6 Juta Bantu Bangun Ekonomi!!

Lazada Malaysia Dan TNG Digital kini berkerjasama memperkenalkan #KitaBantuKita yang mana ia merupakan program insentif RN6 juta bagi membantu membangunkan semula ekonomi tempatan dalam tempoh pemulihan dari COVID-19.

Warganegara Malaysia boleh menikmati potongan sehingga RM36 baucar dan rebat menerusi program ini ketika membeli belah di Lazada.

Bermua dari 31 Julai ini, pragram insentif ini akan membantu dari segi berikut:


ZTE Blade V7 Lite Mendapat Sambutan Hangat

Siri ZTE Blade V7 yang baru sahaja merasmikan pelancarannya di pasaran Malaysia, telah mengadakan jualan eksklusif di Kiosk ZTE bertempat di Plaza Low Yat pada Ahad yang lepas.

Seawal jam 9 pagi sudah kelihatan ramai orang berpusu-pusu ke ruang legar jualan ZTE di Plaza Low Yat, dan pada pukul 10 pagi orang sudah mula beratur sehingga ke kawasan luar kompleks tersebut walaupun hujan renyai-renyai ketika itu. Ini semua gara-gara pelancaran ZTE Blade V7 Lite yang menyebabkan Plaza Low Yat dikerumuni mereka yang mahu mendapatkan peranti tersebut pada harga istimewa.

Menurut En. Danny Chan (Channel Marketing Director. S.E.A Region Devices Group of ZTE Corporation) berkata syarikat mereka komited dalam membawakan peranti berkualiti tinggi pada harga mampu milik ke dalam pasaran Malaysia. Engku Mohd Aminuddin meluahkan rasa gembiranya kerana menjadi orang pertama yang berjaya mendapatkan peranti tersebut pada jualan pelancaran tersebut dan berkata usahanya menunggu dari awal pagi sememangnya berbaloi.

Blade V7 Lite akan dijual pada harga RM 669, namun buat masa terhad ZTE Malaysia menawarkan harga istimewa RM 499 untuk anda semua.


HP Spectre 13 Diperkenalkan Ke Pasaran Malaysia

HP Malaysia telah memperkenalkan secara rasmi HP Spectre 13, sebuah komputer riba yang ditunggu-tunggu ramai pengguna di Malaysia. Keunikan komputer riba model ini adalah ianya merupakan komputer riba paling nipis di dunia dengan ketebalan hanya 10.4 mm sahaja. Untuk perbandingan, anda boleh bayangkan ianya lebih nipis daripda ketinggian syiling 5 sen.

HP bukan sahaja fokus kepada ciri tersebut, malah HP Spectre 13 juga memiliki reka bentuk yang unik dan memukau. Kemasan emas tembaga padanya menjadi ciri utama yang diketengahkan HP dan ternyata ia menyerlahkan lagi keanggunan HP Spectre 13. Komputer riba ini juga memiliki engsel yang unik, ia menggunakan sistem piston yang akan menggerakkan sendi antara monitor dan badan.

HP Spectre 13 akan hadir dalam dua variasi bermula Julai ini. Variasi dengan pemproses Intel Core i5 akan dijual pada harga RM 5,999, manakala model dengan cip Intel Core i7 pada harga RM 6,900.

Selain HP Spectre 13, HP Malaysia juga memperkenalkan HP Envy 15 (RM 3,699) yang dikuasakan pemproses Intel Core i5 dan HP Elitebook Folio G1 yang berada di kelas premium dengan spesifikasi dan reka bentuk kelas milenial. Pencetak dokumen baru juga turut diperkenalkan semasa majlis ini, dan antara model yang menjadi perhatian adalah HP OfficeJetPro 8730 All-in-One (RM 1379).

HP menjanjikan bahawa mereka akan terus merevolusikan pasaran dengan menghasilkan peranti dan teknologi yang baru untuk pengguna. Jadi kita boleh mengharapkan produk HP pada masa akan datang yang dilengkapi teknologi dan fungsi lebih canggih di samping hadir dalam reka bentuk yang menawan.


[Tertiris]: Motorola One Vision Bakal Tampil Dilancarkan Tidak Lama Lagi, Tampil Dengan Cip Pemproses Exynos 9609

Sudah lama kita tidak mendengar kehadiran peranti keluaran Motorola. Kini mereka bakal tampil dengan peranti terbaharu iaitu Motorola One Vision. Baru-baru ini beberapa maklumat dan rekaan peranti ini telah tertiris.

Menariknya, peranti ini dikhabarkan bakal menggunakan cip pemproses Exynos 9609 keluaran Samsung. ia turut disertakan dengan paparan skrin 6.3 inci LCD FHD+. Turut menambahkan lagi keterujaan apabila ia dihadirkan dengan memori sebesar 4GB RAM dan 128GB Storan.

Dari aspek kamera juga tidak mengecewakan apabila ia dihadirkan dengan 48MP bagi kamera belakang dan 25MP bagi kamera hadapan. Menariknya, ia dihadirkan dengan kamera berlubang pada skrin bagi kamera hadapan. ia juga turut disertakan dengan pemgimbas cap jari di bahagian belakang. Dua varian warna yang ditawarkan adalah biru dan gangsa.

Peranti ini dijangka hadir pada 15 Mei di Brazil pada harga sekitar Euro 299 ( kira-kira RM 1397). Jadi sama – sama kita nantikan kehadiran peranti ini.


OPPO Find X2 Mungkin Tersedia Dengan Lensa Periskop Zoom Sehingga 60X Yang Dinaik Taraf

OPPO kini dalam persediaan pengenalan sebuah lagi peranti baharu iaitu OPPO Find X2. OPPO didakwa mungkin muncul dengan dua versi di bawah siri ini – Find X2 versi standard dan Find X2 Pro. Kebocoran terbaru mendedahkan OPPO Find X2 Pro akan dilengkapi lensa telefoto periscope yang dinaik taraf – ia menyokong zoom digital sehingga 60X dengan prestasi yang dikatakan lebih baik berbanding OPPO Reno 10X Zoom.

Kebocoran sebelum ini melaporkan OPPO Find X2 mungkin membawakan paparan bersaiz 6.5″ dengan rekaan berlubang. Paparan ini dijangka menyokong resolusi QHD + dengan kadar refresh 120Hz. OPPO berkata mereka akan berkongsi lebih banyak maklumat pada masa akan datang dan ia dijangka muncul secara rasmi pada bulan Mac kelak.


iROO, jenama fesyen terkemuka Asia, melangkah jauh mendahului pesaing dalam perebutan jualan digital dengan mencipta aplikasi runcit yang menakjubkan dengan menggunakan teknologi Kaddra

SINGAPURA, 6 Nov. 2020 /PRNewswire/ — Kaddra Pte Ltd (“Kaddra”) hari ini mengumumkan bahawa jenama fesyen Taiwan, iROO telah melancarkan aplikasi runcit yang canggih menggunakan teknologi Kaddra, di Singapura dan Malaysia secara serentak.

iROO sedang berkembang pesat dengan lebih daripada 80 kedai di Asia, yang mengkhusus dalam menyediakan item fesyen mewah yang berpatutan, dan mereka tidak berhasrat untuk berhenti setakat itu. Dengan Aplikasi iROO mereka yang baru dilancarkan, Jenama Fesyen Taiwan tersebut telah menetapkan standard untuk e-Dagang mudah alih digital yang berkualiti tinggi dan ingin mengambil langkah penting yang mendahului pesaingnya dengan memasukkan “live chat” di pusat ekosistem mereka. Dengan menggunakan teknologi mudah alih dan integrasi natif Kaddra, iROO boleh menguruskan perkhidmatan pelanggan dengan cara yang belum pernah dilakukan dalam industri sebelum ini.

“Dari permulaan hinggalah pelancaran dalam masa 6 minggu, teknologi Kaddra dan pasukannya betul-betul seperti yang kami inginkan dan lebih daripada itu. Penyediaan dan proses “onboarding” berjalan dengan sangat lancar dan kami kini menjalankan perdagangan aplikasi berjenama kami sendiri dari “backend” mereka tanpa kemahiran tambahan. Kami ingin mengembangkan jenama fesyen kami sendiri di Singapura dan negara Asia Tenggara yang lain, dengan menggunakan satu penyelesaian dan Kaddra sesuai sekali dengan apa yang kami ingin lakukan,” ujar Emily Huang, Ketua Pegawai Operasi iROO International.

Memberikan kejutan kepada dunia fesyen mampu milik di Asia, jenama Taiwan tersebut memulakan projek rintis digitalnya di Singapura dan Malaysia, dengan rancangan untuk berkembang di negara lain di Asia Tenggara di mana teknologi mudah alih, dalam tahun kebelakangan ini, telah diterima pakai pada kadar yang tidak pernah berlaku sebelum ini

“Kami gembira untuk bekerjasama dengan iROO untuk projek unik ini, membangunkan jenama mereka ke dalam dunia digital. Ia merupakan peluang yang baik untuk Kaddra mengukuhkan strategi kami di Asia di mana syarikat dan pelanggan telah menerima pakai sepenuhnya teknologi mudah alih. Pulangan pelaburan untuk projek sedemikian adalah sangat besar untuk iROO semasa mereka berkembang ke dalam pasaran baharu tanpa perlu mengembangkan operasi mereka secara fizikal. Dan pelanggan akan mengalami pengalaman yang menakjubkan dengan jenama tersebut. Ini merupakan satu situasi menang-menang dan kami berbangga telah membantu merealisasikannya dalam tempoh yang paling cepat dalam rekod!” ujar Quentin Chiarugi, Pengerusi Eksekutif dan CEO Kaddra.

Aplikasi iROO tersedia untuk dimuat turun di App Store dan Google Play Store sekarang.

Kaddra ialah syarikat teknologi yang berpangkalan di Singapura yang menyediakan penyelesaian pemasaran dan e-Dagang mudah alih yang pertama dengan menghubungkan perniagaan dengan pelanggan mereka melalui platform hujung ke hujung label putih. Dengan memanfaatkan kuasa teknologi telefon pintar, Kaddra boleh menambah baik proses jualan, jangkauan pemasaran dan khidmat pelanggan pada tahap yang tidak pernah berlaku sebelum ini. Model unik berasaskan langganan untuk teknologi mudah alih natif ini telah pun membantu perusahaan kecil dan sederhana dalam lebih daripada puluhan industri yang sedang membangunkan perniagaan generasi seterusnya.

Untuk mengetahui lebih lanjut tentang Kaddra Pte. Ltd., lawati laman web kami: www.Kaddra.com

Keywords: Advertising Computer/Electronics Electronic Commerce Entertainment Fashion Household/Consumer/Cosmetics Mobile Entertainment Retail Telecommunications Contracts


Reviu Eksklusif: Motorola Moto X⁴, Peranti Kelas Pertengahan Premium

Jelas dapat dilihat bahawa tahun 2017 ini telah menyaksikan kembali aktifnya jenama Motorola dalam pasaran tempatan. Ini terbukti apabila Motorola telah memperkenalkan pelbagai peranti mampu miliknya yang terdiri daripada pelbagai siri berbeza, seperti model Moto C, Moto M, Moto E4, dan juga yang terbaru adalah Moto G5S Plus.

Kini bagi mengakhiri tahun 2017 yang hanya tinggal beberapa sahaja lagi, Motorola nampaknya telah membuat satu kejutan apabila memperkenalkan semula siri X yang pernah diperkenalkan pada tahun 2013 yang lalu dengan kemunculan model terbarunya iaitu Moto X⁴ untuk pasaran tempatan.

Salah satu keistimewaan yang dibawakan oleh Moto X⁴ adalah sokongan lensa depan beresolusi 16 Megapiksel dengan sokongan mod penyesuaian cahaya rendah. Bahkan lubang earpiece pada peranti ini juga sebenarnya merupakan sebuah speaker berkualiti mono. Kedudukan speaker sebegini sememangnya menjanjikan pengalaman audio yang terbaik.

Sebagaimana kebanyakan peranti Motorola yang lain, kedudukan sensor pengimbas cap jari ditempatkan pada panel depan iaitu di bahagian bawah paparan skrin. Namun begitu, bahagian bezel bawah ini tidak dioptimakan ruangnya kerana ia tampil dengan butang jenis on-screen. Bersebelahan butang itu boleh ditemui sebuah lubang mikrofon.

Berbeza dengan kebanyakan peranti dengan sokongan dwi lensa yang lain, Moto X⁴ menampilkan rekaan bingkai kamera yang unik dan menonjol sekali. Sentuhan rekaan pada kamera bukan sahaja kelihatan terperinci, tetapi ia juga menyerlahkan lagi penampilan bahagian belakang Moto X⁴ ini.

Antara ciri yang paling menarik perhatian pada Moto X⁴ adalah panel belakang kacanya yang kelihatan moden dan premium. Ia tampil dengan rekaan yang ringkas kerana hanya menempatkan kamera dwi lensa dan juga logo Motorola. Tidak dapat dinafikan lagi bahawa efek pantulan cahaya pada panel ini kelihatan sangat cantik sekali.

Bahagian bawah kerangka peranti ini boleh ditemui dua port iaitu USB Type-C dan juga 3.5mm audio jack. Manakala di antara kedua-dua port itu telah tersedia dengan dua jalur antena yang dibuat secara simetri kedudukannya.

Di sebelah sisi kanan Moto X⁴ dapat dilihat butang kawalan yang turut diperbuat daripada logam, Butang melaras suara kini telah dipisahkan dan memiliki saiz yang sama seperti butang kuasa. Namun begitu, anda boleh membezakan butang kuasa ini dengan mudah kerana ia memiliki tekstur berjalur pada permukaannya.

Kedudukan slot kad hibrid terletak pada bahagian atas kerangka dan boleh diakses dengan menggunakan pin slot yang disediakan dalam pakej pembelian. Slot kad jenis hibrid ini memerlukan anda membuat pilihan sama ada ingin menggunakan dua kad nanoSIM ataupun satu kad nanoSIM beserta satu kad microSD.

Jika kebanyakan pengeluar mengambil pendekatan dengan menggunakan kotak pembungkusan yang ringkas rekaannya, Moto X⁴ hadir dalam kotak yang lebih berwarna-warni dan ceria.

Jika anda terpikat dengan prestasi peranti ini, tentu juga akan berasa teruja dengan rekaan premiumnya yang masih menawarkan harga kelas pertengahan untuk peminatnya, bukan?!


OPPO 10x Lossless Zoom Bakal Dilancarkan Di Malaysia Pada 1 April – Kehebatan Setakat Mana? Semak Gambar…

Teknologi OPPO 10x Lossless Zoom memperlihatkan kehebatan kamera yang bakal muncul pada peranti OPPO, dan hari ini pihak OPPO Malaysia telah pun menghantar jemputan bahawa mereka akan memperkenalkan teknologi ini ke pasaran tempatan pada 1 April nanti.

Adakah sub jenama baru OPPO yang dikenali sebagai Reno akan menemui peminatnya, masih tidak diketahui lagi tetapi kami yakin ia akan dibawa masuk ke pasaran Malaysia.

Sementara ini, jom kita layan hasil gambar dari kamera 10x lossless zoom ini. bagi semua yang melihat tentu berasa teruja pada ketelitian serta kejituan warnanya.


Cara Mudah & Senang Mendapatkan Senarai Contact Dari Peranti iOS Kepada Android

Menghantar dan berkongsi fail dari platform yang sama amat mudah, namun bagaimana pula sekiranya anda berniat untuk menukar angin dan mencuba platform baru, contohnya dari iOS ke Android. Salah satu informasi penting yang perlu anda ada pada smartphone Android baru anda adalah senarai contacts. Kali ini editor kongsikan cara mudah dan cepat untuk anda menghantar senarai contacts dari peranti iOS anda masuk ke dalam peranti Android.

Jika anda mahu menggunakan peranti Android, perkara pertama dan utama yang anda perlu lakukan terlebih dahulu adalah mempunyai akaun e-mel Google. Kebanyakan dari anda pastinya sudah mempunyai akaun Gmail, jika tiada sila imbas kod QR untuk mendaftar akaun Gmail anda.

Setelah siap akaun Gmail anda, pergi ke bahagian Mail, Contacts, Calendars di dalam menu settings iPhone anda. Tap Add Account dan pilih Google dan masukkan butiran yang diperlukan. Setelah selesai proses memasukkan butiran dan pengesahan, anda akan dapat melihat senarai data dan informasi yang anda boleh pilih untuk di sync dengan iPhone anda, pastikan pilihan Contacts ditanda aktif. Setelah selesai kesemua proses, semua contacts dari iPhone dan Android anda akan sentiasa dikemas kini antara satu sama lain.

Ini merupakan cara paling mudah untuk mendapatkan fail contacts anda ke dalam peranti Android. Pada kebiasaannya senarai contacts anda akan disimpan di dalam iCloud secara automatik. Untuk memastikan perkara tersebut anda boleh pergi ke Settings > iCloud dan pastikan fungsi muat naik Contacts aktif di dalam iCloud.

Selepas memastikan Contacts dimuat naik ke dalam iCloud, buka pelayar web di komputer anda dan log masuk ke dalam akaun iCloud. Sebaik-baiknya anda menggunakan pelayar selain Google Chrome, ini kerana Google Chrome tidak menyokong eksport fail dari iCloud. Di dalam akaun iCloud anda pada pelayar web komputer, klik Select All dan kemudian Export vCard.

Simpan fail tersebut ke dalam komputer, kemudian pindahkannya ke dalam smartphone Android anda. Masuk ke dalam Contacts dan tekan Settings > Import / Export > Import from .vcf file. Smartphone anda akan mencari fail Contacts di dalam stor peranti dan mula menyalin semua data. Satu petua untuk anda, muat naik fail contacts yang diambil dari iCloud ke dalam Google Drive anda, dengan ini apabila anda melakukan proses format peranti, fail tersebut sudah siap sedia diambil dari dalam Google Drive.

Memperkenalkan aplikasi PhoneSwappr yang membolehkan anda menghantar dan menerima fail contacts di antara peranti iOS dan Android. Cara menggunkan aplikasi ini mata mudah. Pertama sekali anda perlu muat turun aplikasi ini pada kedua-dua peranti iOS dan Android anda. Selepas itu, pada peranti iOS pilih Send Contacts To Cloud, apabila proses muat naik selesai anda akan diberikan kod khas, salin kod tersebut.

Selepas itu lancarkan aplikasi yang sama pada peranti Android anda, pilih Get Contacts From Cloud dan masukkan kod khas tadi. Tunggu sehingga proses muat turun selesai.


Emporio Armani Connected, Fitness Tracker Penjejak Tracker Mewah

Fashionista-fashionista di luar sana pasti tidak senang duduk apabila mengetahui bahawa Emporio Armani telah pun menghasilkan sebuah jam tangan hibrid yang dikenali sebagai Emporio Armani Connected. Mana tidaknya, dari luaran jam tangan ini memang nampak sungguh elegan, mewah dan klasik, namun ia mempunyai kebolehan fitness tracker bagi membolehkan si pemakai mendabik dada mengatakan jam tangannya juga canggih.

Emporio Armani sememangnya terkenal dengan pakaian dan aksesori fesyen yang mahal, jam tangan ini juga tidak terkecuali. Hadir dengan tag harga dari USD 245 (RM 1029.29) sehinggalah USD 400 (RM 1680.48), bergantung kepada jenis strap, kami pasti peranti ini bukanlah dihasilkan buat selera peminat teknologi umum, namun hanya menyasarkan kepada golongan yang mementingkan fesyen.


Lionel Messi Sah Menyertai Huawei

Bintang bola sepak dunia dan dikatakan yang terhebat pada era ini telah disahkan menyertai pasukan Huawei, namun bukan sebagai pemain, sebaliknya sebgai duta produk. Lionel Messi secara rasminya telah menandatangani perjanjian bersama syarikat teknologi tersebut dalam rangka misi Huawei membawa nama mereka ke sekitar eropah dan amerika latin.

Menurut Huawei, Messi dipilih kerana beliau mempunyai personaliti yang melambangkan prinsip yang dipegang Huawei iaitu keazaman untuk mencapai kejayaan. Kerjasama tersebut diharap dapat memberi impak positif kepada perkembangan syarikat tersebut di samping mengukuhkan lagi nama Huawei di mata dunia.


Spesifkasi Redmi Note 8 2021 Terdedah?? – Tarikh Pelancaran Belum Lagi Diketahui!

Ada satu perkara menarik yang mana spesifikasi Redmi Note 8 2021 kini telah terdedah yang mana ia dikhabarkan bakal hadir dengan skrin bersaiz 6.3″ FHD+ dot drop display.

Dari aspek dalaman pula, menurut maklumat terdedah ia hadir dengan pemproses MediaTekHelio G85 dan dipadankan dengan 4GB RAM dan storan sebesar 128GB.

Kamera juga tampak baik apabila dikhabarkan ia bakal hadir dengan 48MP + 8MP + 2Mp + 2MP dan disertakan dengan kapasiti bateri sebesar 4000mAh.

Hanya maklumat spesfikasi yang terdedah. Namun tarikh pelancaran masih belum lagi diketahui bila. Jadi, sama-sama kita nantikan.


Miliki Peranti Pakar Selfie OPPO F1S Plus Pada Harga RM598 Bersama Celcom FIRST Gold Plus

OPPO F1s kini boleh didapati dari Celcom Malaysia pada harga RM598, hanya apabila anda mendaftar dengan pakej FIRST Gold Plus, bermula dari sekarang sehingga 31 Disember 2016.

Peminat OPPO kini boleh memiliki F1s melalui kontrak 24 bulan pada kadar RM98 / bulan. Pelanggan FIRST Gold Plus hanya perlu membayar bayaran pendahuluan (RM200) dan boleh mendapatkan rebat segera dengan nilai penuh deposit pendahuluan pada bulan pertama. Pengguna juga akan dapat menikmati Internet 20GB, panggilan tanpa had ke SEMUA rangkaian, penggunaan tanpa had bagi Whatsapp dan Wechat, serta akses tanpa had ke Yonder muzik.

Apa yang lebih baik, pelanggan boleh terus menikmati penstriman dengan hanya menambah RM10 tambahan untuk pelan bulanan untuk menikmati sebanyak 40GB data Internet pada hari biasa dan hujung minggu (untuk pengguna FIRST Gold Plus sahaja).

OPPO F1s adalah smartphone pakar selfie dengan kamera hadapan 16 megapiksel bersama aplikasi Beauty 4.0 yang meningkatkan kualiti selfie pengguna. Selain daripada itu, F1s juga mempunyai teknologi baru, yang merupakan Hi-Light Camera yang membolehkan pengguna untuk mengambil selfie menakjubkan walaupun dalam keadaaan cahaya terhad.

Untuk mengetahui dengan lebih lanjut berkenaan pakej FIRST Gold Plus dan mendapatkan OPPO F1s, anda bolehlah kunjungi mana-mana Blue Cube atau pusat Celcom di seluruh negara.

Promosi sah sehingga 31 Disember 2016


Mengapa Famtech Bakal Menjadi Trend Utama Pada Tahun-tahun Akan Datang

MOSCOW, 23 Februari 2021 /PRNewswire/ — Famtech ialah teknologi yang direka bagi membantu institusi kekeluargaan meniti perjalanan ke arah kemakmuran dan kesejahteraan. Walaupun istilah ini tidak digunakan secara meluas, industri famtech telah wujud dan berkembang pesat dalam kalangan syarikat permulaan dan inisiatif bukan berkeuntungan. Industri ini membantu institusi kekeluargaan untuk memastikan kewangan mereka sentiasa terjaga, memantau kesihatan, merancang dan menguruskan kehamilan, mengupah pengasuh, guru, jururawat dan lain-lain. Berikutan pandemik COVID-19, famtech menarik lebih banyak perniagaan dan para dermawan.

Mengapa begitu? Pada tahun 2020, institusi kekeluargaan telah berada dalam keadaan tertekan akibat pasaran buruh yang mengecil, kenaikan kos dan kewujudan fungsi baharu. Kini, institusi kekeluargaan memerlukan sokongan lebih daripada sebelum ini dan ramai orang memahami perkara ini. Oleh itu, sebagai bertindak balas terhadap krisis COVID-19, lebih 130 pengasas projek telah melancarkan The Fam Tech Founders Collaborative (Kerjasama Pengasas Teknologi Kekeluargaan).

Sebab lain: generasi masa kini memulakan keluarga mereka dengan bergantung kepada teknologi. Jika 10 tahun yang lalu babytech dan femtech merupakan pasaran khusus, kini kedua-duanya telah berkembang pesat. Menurut Laporan Frost & Sullivan, pendapatan pasaran femtech akan mencecah $1.1 bilion menjelang tahun 2024 dengan kadar pertumbuhan tahunan kompaun (CAGR) sebanyak 12.9%. Sebagai contoh: Alat Pengesan Kehamilan AMMA, suatu perkhidmatan antarabangsa untuk wanita hamil dan keluarga mereka, sebelum ini telah memuktamadkan pusingan dana awal sebanyak $1.6 juta dalam pelaburan jutawan, berjaya menarik $200 ribu daripada ahli perniagaan dan dermawan Igor Rybakov pada bulan Disember 2020, dan nilai permulaan meningkat sebanyak 4 kali ganda kepada $24.5 juta dalam setahun.

Apa yang diharapkan dalam tempoh 30 tahun akan datang? Menurut ahli perniagaan dan dermawan Igor Rybakov:

1.  Beri laluan untuk Orang Muda! Dalam tempoh 30 tahun, lebih daripada separuh populasi di dunia akan berusia di bawah 30 tahun. Pengertian hidup oleh mereka yang berusia 30 tahun akan menentukan corak kehidupan dunia. Sebagai tindak balas kepada cabaran ini, kami dan rakan kongsi kami sedang membina rangkaian RYBAKOV PLAYSCHOOL yang terdiri daripada 10,000,000 guru tadika dan sekolah rendah untuk kanak-kanak berusia 3 hingga 12 tahun untuk membangunkan kemahiran abad ke-21 mereka. Masa depan kita terletak di sebalik pendidikan pada hari ini.

2.  Urusan kekeluargaan. Institusi kekeluargaan dan masyarakat menanggung kesan pandemik yang hebat. Individu yang mempunyai lebih banyak hubungan sosial lebih bersedia untuk berhadapan dengan cabaran sekatan pergerakan. Pewujudan hubungan sosial yang menyokong keselamatan dan kemakmuran semua orang di dunia merupakan misi gerakan UNITED FAMILIES (KELUARGA BERSATU) yang beroperasi melalui gabungan UF kebangsaan di 160 buah negara di seluruh dunia. Ia dirancang untuk memberi sokongan kepada lebih 50 juta orang di seluruh dunia. Tanda pagar pergerakan tersebut ialah #FamilyFirst.

3.  Memerangi ketaksamarataan capaian. Pekerjaan jarak jauh dan realiti tambahan telah memungkinkan pencarian pekerjaan dan pendidikan walaupun di mana sahaja kita berada. YAYASAN RYBAKOV menawarkan penyelesaian pendidikan untuk institusi kekeluargaan di seluruh dunia. Penyelesaian tersebut adalah untuk membantu institusi kekeluargaan membina kemahiran bagi memperoleh kebebasan dan berlindung daripada penyalahgunaan, manipulasi dan kawalan oleh perniagaan dan organisasi yang bertindak menyalahi kepentingan keluarga. Komuniti sokongan merupakan satu lagi bidang tumpuan dalam usaha Yayasan untuk meningkatkan kualiti kehidupan.

4.  Masa depan tidak datang sendiri: kita yang membentuknya! IMPACTISME ialah suatu trend yang semakin meningkat. IMPACTISME merupakan suatu bentuk tindakan sosial baharu kolektif yang mempercepat peningkatan kualiti dan kesejahteraan hidup. Bermula sebagai suatu bentuk tindakan sosial baharu yang akhirnya membentuk pengurusan kendiri yang proaktif, IMPACTISME akan menjadi asas kepada pembentukan kekuatan “supranasional” dan komuniti. Pergerakan ini akan bergantung kepada penggerak tempatan dalam rangkaian global yang teragih dan berpusat yang disatukan oleh semangat transformasi sosial.

Igor Rybakov — seorang usahawan, kapitalis teroka, dermawan serta termasuk dalam senarai Forbes sebagai individu paling kaya di dunia. Pengasas bersama dan pemilik bersama perbadanan TECHNONICOL — peneraju dunia dalam bahan pembinaan: 54 buah kilang di tujuh buah negara di seluruh dunia dan syarikat teknologi, PRYTEK. Pengasas Bersama Yayasan Rybakov.

Sila hubungi: Daria Bashkatovapr@rybakovfoundation.org+7-926-268-39-14+7 (495) 150-40-74www.rybakovfoundation.org

Keywords: Agriculture Computer/Electronics Electronic Design Automation Machinery Mining/Metals Publishing/Information Service Children-related news Corporate Social Responsibility Survey, Polls & Research Women-related news


Samsung Premium Experience Store Dibuka Di Pavilion KL

Samsung Malaysia Electronics (SME) baru-baru ini telah merasmikan pembukaan kedai baharu mereka di pusat beli-belah Pavilion, Kuala Lumpur. Diberi nama Samsung Premium Experience Store, ia sebuah tempat dan ruang bilik pameran premium khusus menjual produk-produk terbaru Samsung.

Kedai premium ini menawarkan pengalaman membeli mewah kepada pengguna sepadan dengan lokasinya yang terletak di tengah-tengah segi tiga emas Kuala Lumpur. Pembukaan stor ini juga mensasarkan pengunjung tempatan, pelancong, peminat teknologi, dan peminat Samsung sendiri.

Dengan rekaan moden, stor ini ini menawarkan ruang pameran dan ruang legar seluas 4,241 kaki persegi. Pengunjung boleh melihat dan memegang kesemua model peranti Samsung termasuk telefon pintar, tablet, peranti boleh pakai, dan aksesori yang dipamerkan.

Ekosistem di dalam kedai ini juga membolehkan pengunjung menikmati pengalaman VR di zon yang disediakan. Disamping itu, pelanggan juga boleh mendapatkan perkhidmatan selepas pembelian di kaunter tertentu sekaligus dapat memenuhi pengamalan Samsung sepenuhnya.

Sempena pembukaan Samsung Premium Experience Store ini, Samsung secara eksklusifnya mengadakan promosi menarik. Bermula 18 Februari 2018, pelanggan yang membeli peranti Galaxy Note8, Note FE, S8, S8+ dan A8+ akan menerima hadiah bernilai RM347. Hadiah ini merupakan pelindung skrin (RM99), fon telinga Bluetooth (RM99), serta pelan perlindungan (RM149).

Bukan itu sahaja, Samsung turut memberikan ClearPlex ProtectionPro (RM99) secara percuma kepada 50 pelanggan pertama dan promosi-promosi yang lain.

Maklumat lanjut, boleh layari laman sesawang Samsung Malaysia.


Huawei Watch 2 – Klasik Tetapi Moden

Perkembangan teknologi jam tangan pintar bermula pada tahun 2013, jenama Omate menghasilkan TrueSmart merupakan jam yang pertama di dunia mempunyai keupayaan seperti sebuah telefon pintar. Sejak dari tahun itu, banyak pengeluar menghasilkan pelbagai rekaan dan perisian khusus buat pengguna yang mementingkan fungsi, gaya dan versatiliti.

Oleh itu, Huawei kali ini memperkenalkan Huawei Watch 2, sebuah jam tangan pintar terbaru yang dinaik taraf dari model tahun 2015. Walaupun dipadatkan dengan teknologi terkini, ramai di kalangan kita masih lagi suka dengan reka bentuk klasik dan itu tidak dapat dinafikan.

Baca juga: Huawei Dan Maxis Menawarkan Huawei Watch 2 Bersama Telefon Pintar Serendah RM78!

Menariknya, apa yang Huawei Watch 2 tawarkan ialah bingkai kerangka kini diperbuat daripada seramik iaitu enam kali lebih kuat berbanding bahan stainless steel. Peranti pintar ini juga berukuran 42mm dari segi ketebalan serta diintegrasikan dengan sistem AI (realiti maya) yang boleh melakukan arahan mudah menggunakan gerak tangan sahaja.

Beralih kepada segmen versatil, jam ini disediakan dengan pilihan pemuka jam yang boleh ditukar mengikut citarasa, sekaligus dapat mengelakkan rasa bosan semasa memakai. Sebagai tambahan, pemuka di Huawei Watch 2 juga boleh direka mengikut mood dan kreativiti masing-masing.

Fungsi sensor degupan jantung yang terletak di bahagian belakang badan ditambah dengan perlindungan kalis air dan juga peluh. Di samping itu, tali jam ini menggunakan bahan silikon mampu memberikan keselesaan semasa melakukan aktiviti bersenam ataupun bersukan. Bagi melengkapkan Huawei Watch 2, ia dilengkapi sokongan rangkaian 4G dan slot SIM yang tersembunyi.


Gambaran Reka Bentuk HUAWEI P40/P40 Pro Terdedah!

Pelancaran siri HUAWEI P40 telah disahkan oleh Richard Yu pada penghujung Mac 2020, terkini 91mobiles dan OnLeaks telah mendedahkan gambaran reka bentuk siri P40 eksklusif di portal mereka.

Reka bentuk siri P40 kali ini agak lain dengan siri P30, menggunakan rekaan empat segi modul pada bahagian kamera utama seperti mana rekaan yang tampil pada Samsung Galaxy A51, Galaxy A71, vivo V17 serta siri Galaxy S11 yang akan datang.

Modul kamera P40 menempatkan sebanyak 4 sensor, manakala P40 Pro masih tidak diketahui mungkin adalah 5 sensor yang terdiri daripada 64MP Sony IMX686, 20MP Ultra Wide-Angle, 12MP Telephoto Periscope, Macro dan ToF. Paparan skrin bagi P40 adalah antara 6.1” ~ 6.2”, sementara P40 Pro menggunakan paparan skrin melengkung bersaiz 6.5” ~ 6.7”.

Kedua-dua peranti ini menyokong port USB Type-C dan pengimbas cap jari dalam paparan, kamera swafoto tidak pasti lagi namun dipercayai tidak akan hadir dengan rekaan pop-up kamera. Spesifikasi tertiris bagi P40 Pro sebelum ini termasuk lagi kapasiti bateri 5,500mAh dengan sokongan pengecasan pantas 50W, serta dikuasakan dengan cip pemproses Kirin 990.

[Ura-Ura] : HUAWEI P40 Bakal Dibina Dengan Skrin Bersaiz 6.57″ Bersama Paparan Melengkung?


Jubilant Biosys Limited Umum Penggabungan Bersama Jubilant Chemsys Limited

BENGALURU, India, 29 Julai 2020 /PRNewswire/ — Jubilant Biosys Limited (“Biosys”), anak syarikat milik penuh Jubilant Life Sciences Limited, hari ini mengumumkan penyelesaian penggabungan dengan syarikat saudaranya Jubilant Chemsys Limited, yang berpusat di Noida, India. Entiti gabungan itu kini akan beroperasi sebagai Jubilant Biosys Limited.

Penggabungan itu akan memudahkan operasi dan memberi pelanggan akses satu jenama untuk pelbagai penemuan, IND dan PR&D dan perkhidmatan pembangunan GMP. Biosys sebelumnya telah mengumumkan pelaburan yang ketara dalam membangunkan kemudahan penyelidikan canggih dan baharu di Greater Noida dan di Bengaluru, India bagi memenuhi permintaan pelanggan yang semakin meningkat untuk perkhidmatan berfungsi (kimia sintetik dan perubatan, biologi struktur, DMPK, Biologi & Peningkatan GMP) dan terutamanya perkhidmatan penemuan ubat bersepadu.

Marcel Velterop, Presiden Jubilant Biosys Limited dan CDMO, berkata: “Kami gembira kerana dapat mewujudkan penggabungan ini dan memfokuskan pelaburan kami untuk kemajuan mengembangkan kedua-dua keupayaan kimia dan juga penemuan ubat bersepadu. Penggabungan ini memberi kejelasan kepada pelanggan dan membolehkan kami menyampaikan janji ‘4D’ kami terhadap peningkatan proses penemuan yang lebih baik melalui peningkatan pendigitan operasi dan aliran maklumat kami.”

Jubilant Biosys, anak syarikat milik penuh Jubilant Life Sciences Ltd yang berpusat di Bengaluru, menawarkan penyelidikan kontrak & perkhidmatan pembangunan bagi perintis farmaseutikal global. Biosys telah menunjukkan kepakaran dalam bidang perkhidmatan berfungsi seperti Biologi, DMPK, Toksikologi serta Kimia Perubatan, PR&D dan peningkatan keupayaan GMP hingga fasa II. Syarikat ini mempunyai rekod prestasi yang terbukti dalam menyampaikan lebih daripada 75 program bersepadu di beberapa bidang terapi termasuk tetapi tidak terhad kepada Onkologi, Gangguan Metabolik, Kesakitan dan Keradangan, CNS dan berkembang menjadi Penyakit Yang Jarang Berlaku. Syarikat saudaranya, TrialStat Solution Inc., menyediakan platform EDC yang maju bagi mempercepat pemerolehan dan pemprosesan data ujian klinikal. Untuk maklumat lanjut, sila layari www.jubilantbiosys.com.

Keywords: Biotechnology Computer/Electronics Health Care/Hospital Medical/Pharmaceuticals Pharmaceuticals Acquisitions, mergers, takeovers STEM (Science，Technology，Engineering，Mathematics)


Hello Kitty Grace 10 Light Dilancarkan Di Malaysia

Akhirnya, bertempat di Cafe Hello Kitty, Hello Kitty Grace 10 secara rasminya untuk pasaran Malaysia yang hanya dijual sebanyak 1000 unit sahaja. Komputer riba 2 dalam 1 ini ditawarkan pada harga RM 999 termasuk GST. Untuk 50 orang pembeli terawal akan menerima memori kad microSD Kingston 32GB. Pembelian boleh dibeli di Lazada dan juga Gloo.

9 Sebab Kenapa Perlu Memiliki Hello Kitty Grace 10?


Vakrangee Limited Termasuk dalam Indeks Kesamaan Jantina Bloomberg 2021

MUMBAI, India, 28 Januari 2021 /PRNewswire/ — Vakrangee Limited berbangga untuk berkongsi bahawa kami berbesar hati menjadi sebahagian daripada Indeks Kesamaan Jantina (Gender-Equality Index, GEI) Bloomberg pada tahun ini. GEI ialah barisan 380 buah syarikat yang kukuh, mewakili 44 buah negara di seluruh dunia yang komited terhadap tempat kerja yang lebih setara dan inklusif. GEI Bloomberg 2021 terdiri daripada 380 buah syarikat di seluruh dunia dengan gabungan permodalan pasaran bernilai USD14 trilion. Purata skor GEI ialah 66% tetapi Vakrangee telah memperoleh skor sebanyak 70.86%.

Mengulas perkara ini, Encik Dinesh Nandwana, Pengarah Urusan & Ketua Pegawai Eksekutif Kumpulan, Vakrangee Ltd. berkata, “Kami amat berbangga menyaksikan Vakrangee diiktiraf dan termasuk dalam Indeks Kesamaan Jantina Bloomberg 2021. Pengiktirafan ini mencerminkan komitmen kami terhadap kesamaan dan ketelusan jantina.

Vakrangee sentiasa menjadi syarikat yang bertanggungjawab dan sedar dari segi sosial. Kesamaan Jantina ialah asas kepada falsafah dan DNA teras kami sebagai penyama sosial. Kami berusaha untuk membina budaya tempat kerja dengan kepelbagaian jantina dan percaya ia merupakan teras kepada kejayaan dan pertumbuhan syarikat kami.”

GEI membawa ketelusan kepada amalan dan dasar berkaitan jantina di syarikat-syarikat tersenarai awam yang meningkatkan peluasan data alam sekitar, sosial, tadbir Urus (ESG) yang tersedia kepada pelabur. Metodologi pemarkahan GEI yang komprehensif dan telus membolehkan pelabur menilai prestasi syarikat dan membandingkannya antara kumpulan rakan industri.

Indeks ini mengukur kesamaan jantina di seluruh lima tonggak berikut: kepemimpinan wanita, perancangan bakat, kesetaraan gaji dan kesetaraan gaji jantina, budaya inklusif, dasar gangguan seksual dan jenama pro-wanita.

“Syarikat-syarikat yang termasuk dalam GEI 2021 sedang mengembangkan data ESG untuk memasukkan data berkaitan jantina yang dituntut oleh pelabur pada masa kini,” kata Peter T. Grauer, Pengerusi Bloomberg.

Melalui pendedahan metrik berkaitan jantina menggunakan kerangka kerja GEI, firma-firma yang termasuk dalam GEI 2021 telah komited untuk menyediakan pandangan komprehensif terhadap pelaburan mereka dalam kesamaan jantina di tempat kerja dan komuniti di mana mereka beroperasi serta meningkatkan standard terhadap jangkaan kepada syarikat-syarikat lain dalam industri yang sama. Vakrangee telah dimasukkan dalam indeks pada tahun ini kerana memperoleh skor pada atau melebihi ambang global yang ditetapkan oleh Bloomberg bagi mencerminkan tahap pendedahan dan prestasi keseluruhan yang tinggi merangkumi lima tonggak kerangka kerja tersebut.

Tentang Vakrangee Limited  (BSE: 511431) (NSE: VAKRANGEE)

Diperbadankan pada tahun 1990, Vakrangee merupakan syarikat yang dipacu oleh teknologi unik yang memfokuskan untuk membina rangkaian terbesar bagi outlet jualan runcit peringkat akhir di India dan memberi perkhidmatan perbankan & kewangan masa nyata, ATM, insurans, e-kerajaan, e-dagang dan perkhidmatan logistik kepada pasaran tidak dilayani luar bandar, semi bandar dan bandar. (www.vakrangee.in )

Sila hubungi: Ammeet Sabarwalammeets@vakrangee.in  No. Tel: 02267765100

Keywords: Banking/Financial Service Commercial Real Estate Computer Networks Computer/Electronics Real Estate Telecommunications Survey, Polls & Research Financial Technology


Samsung Galaxy Watch4 Bakal Hadir Dengan One UI??!!

Dalam satu laporan daripada SamMobile, berkemungkinan Samsung Galaxy Watch4 bakal dihadirkan dengan Pelancar OneUI.

Terdapat 3 model yang akan diperkenalkan iaitu Fresh, Wise dan Lucky. Buat yang tidak mengetahui, Fresh dan Lucky adalah model bagi merekay ang bersukan.

Bagi yang tidak mengetahui, peranti ini bakal hadir dengan fungsi Walkie Talkie yang membenarkan anda menghantar mesej suara pendek kepada rakan anda.

Belum dapat dipastikan lagi tarkh pelancaran peranti ini. Namun, berkemungkinan ia bakal dilancarkan pada bulan Julai nanti.


Pakej Istimewa Honor 8 Bersempena White Valentine

Hari White Valentine merupakan sambutan yang diraikan di negara-negara seperti Jepun, Korea Selatan, Vietnam, Taiwan dan juga China. Sambutan White Valentine menandakan sudah sebulan Valentine’s Day berlalu.

Sehubungan dengan itu Honor Malaysia menawarkan pakej eksklusif bersempena White Valentine bermula pada 7 Mac. Pakej yang dimaksudkan dilengkapi sebuah peranti Honor 8 variasi Pearl White, seutas Honor Band Z1, coklat Shiroi Koibito dan bunga ros putih. Anda boleh mendapatkan pakej istimewa ini pada harga RM 1,834.

Promosi ini akan berlangsung dari 7 Mac sehingga 14 Mac 2017 di stor jualan Honor, Huawei dan juga melalui VMall Malaysia.


Pie Control

Skrin yang besar selalunya menyukarkan kita untuk mengakses bahagian tertentu skrin, terutama sekali ketika hendak swipe turun notifikasi dari bar bahagian atas. Kali ini editor ingin kongsikan satu aplikasi yang akan memudahkan anda untuk mengakses pelbagai fungsi pada smartphone anda. Memperkenalkan, Pie Control! Apabila aplikasi ini diaktifkan anda boleh mengakses fungsi home, back, recent, search kamera dan bermacam-macam lagi dengan hanya mengendalikan peranti dengan satu tangan sahaja. Pie Control boleh dibuka dari bahagian tepi skrin dan menu akan terpapar untuk anda pilih. Mudah dan senang untuk digunakan.


Data Backpack Sedia Kemudahan Penggunaan Kuota Data Pelan Pascabayar Di 12 Negara Terpilih

U Mobile Sdn Bhd selaku telco dengan rangkaian mudah alih terpantas di Malaysia, baru-baru ini telah mengumumkan perkhidmatan terbarunya yang membolehkan pelanggan pelan pascabayar menggunakan kuota data di 12 buah negara terpilih. Perkhidmatan yang dikenali sebagai Data Backpack ini sudah boleh dinikmati mulai 14 April 2016 kepada pelanggan pascabayar U Mobile yang menggunakan pelan P70, i90, i130, UD95 dan juga UD135.

Negara yang terlibat dengan perkhidmatan U Mobile Data Backpack ini adalah Australia, Bangladesh, Kemboja, Hong Kong, India, Korea Selatan, Laos, Singapura, Thailand, Taiwan dan juga Filipina. Sekiranya pelanggan U Mobile Data Backpack telah melepasi kuota data pelan pasca bayar ketika berada di salah sebuah daripada 12 negara berkenaan, tambahan kuota 1.5GB boleh dilanggan pada harga hanya RM10 dengan tempoh sah selama 3 hari. Manakala untuk pelanggan yang tidak layak untuk menikmati perkhidmatan U Mobile Data Backpack, U Mobile turut memperkenalkan langganan pelan perayauan U Data Roam 10 bagi 12 negara tersebut. Bagi menikmati perkhidmatan terbaru ini, pelanggan dikehendaki memilih secara manual rakan perayauan U Mobile apabila tiba di 12 negara yang terlibat.


Dua Pemenang Utama JomPAY Menerima Sebuah Mini John Cooper Works 3-Pintu Edisi Terhad!

Dua pelanggan perbankan dalam talian yang membayar bil mereka menggunakan perkhidmatan JomPAY telah dipilih sebagai pemenang hadiah utama bagi kempen ‘Fire this baby up: JomPAY like a champion and WIN!’. Setiap pemenang hadiah utama akan memandu pulang sebuah Mini John Cooper Works 3-Pintu Edisi Terhad bernilai RM284,000.

Dua pemenang hadiah utama adalah Puan Amizah Desa yang berusia 39 tahun dan Encik Sa’adullah Che Noor yang berusia 58 tahun telah dipilih sebagai pemenang dengan masing-masing membayar bil Astro dan SYABAS.

Pada 23 April 2018, Payments Network Malaysia (PayNet) yang mengendalikan JomPAY, telah melancarkan kempen ‘Fire This Baby Up: JomPAY like a champion and WIN!’ dengan kerjasama bank-bank di Malaysia, menawarkan hadiah berjumlah RM1,100,000 termasuk dua buah kereta Mini John Cooper Works 3-Pintu Edisi Terhad, dan juga rebat bulanan dan mingguan.

Kempen ini bertujuan memberi ganjaran kepada pengguna perbankan dalam talian yang membuat bayaran JomPAY pada bila-bila masa di mana-mana sahaja menerusi Internet dan Perbankan Mudah Alih atau ATM bank pilihan mereka.